hotchpotch/miracl-hf-unified huggingface dataset:
ศนันธฉัตร ธนพัฒน์พิศาล
ศนันธฉัตร ธนพัฒน์พิศาล (ชื่อเดิม: ชไมพร ธีระศักดิ์) เกิดวันที่ 20 มิถุนายน พ.ศ. 2537 เป็นนักแสดงหญิงชาวไทยเชื้อสายจีน เป็นที่รู้จักในบทการแสดงภาพยนตร์ครั้งแรก ก็อบ จาก ATM เออรัก เออเร่อ และ ดาว "ดุจดาว จำรัสไพศาล"จาก ฮอร์โมนส์ วัยว้าวุ่น
ฝนเป็นนักแสดงของค่ายในสังกัด จีดีเอช หรือ นาดาวบางกอก
ศนันธฉัตรสำเร็จการศึกษาระดับมัธยมศึกษาจากโรงเรียนโพธิสารพิทยากร สายศิลป์จีน จบการศึกษาระดับอุดมศึกษา คณะศิลปศาสตร์ มหาวิทยาลัยมหิดล สาขาวิชาภาษาอังกฤษ ได้รับเกียรตินิยมอันดับ 2 เธอเริ่มมีชื่อเสียงจากการเป็นเน็ตไอดอลในเว็บไซต์เด็กดี.คอมเมื่อ พ.ศ. 2553 ต่อมาจึงได้แสดงโฆษณาและมิวสิกวิดีโอหลายรายการ ภายหลังได้รับบทนำในภาพยนตร์ "ATM เออรัก เออเร่อ" และละครชุดเรื่อง "ฮอร์โมนส์ วัยว้าวุ่น"
กีฬากระโดดน้ำในโอลิมปิกฤดูร้อน 2012
กีฬากระโดดน้ำในโอลิมปิกฤดูร้อน2012 มีการชิงชัย 8 เหรียญทอง
สมภพ นิลวงศ์
สมภพ นิลวงศ์ (ชื่อเล่น เอก) อดีตนักฟุตบอลตำแหน่งกองหลังของทีมชาติไทย ปัจจุบันเป็นผู้เล่นของพัทยา ยูไนเต็ด
สมภพ นิลวงศ์ เกิดวันที่28 มีนาคม พ.ศ. 2526 ที่จังหวัดกาญจนบุรี โดยมีพี่น้องเป็นนักเตะชื่อ ใหญ่ นิลวงษ์
เจ้าเอก เริ่มเล่นฟุตบอลอาชีพให้กับ สโมสรฟุตบอลจังหวัดนครสวรรค์ และมาโด่งดังกับสโมสรฟุตบอลพัทยา ยูไนเต็ด จนก้าวขึ้นไปติดทีมชาติในยุคที่มีวินฟรีด เชเฟอร์เป็นกุนซือ โดยติดทีมชาติไทยเป็นครั้งแรก เมื่อเดือนกุมภาพันธ์ พ.ศ. 2555 ในรายการ เวิลด์ คัพ2014 รอบคัดเลือก ในช่วง3นัดสุดท้ายแทนณัฐพร พันธุ์ฤทธิ์ที่บาดเจ็บไป
สโมสรฟุตบอลจังหวัดนครสวรรค์
สโมสรฟุตบอลราชนาวี ระยอง
สโมสรฟุตบอลพัทยา ยูไนเต็ด
ชาตรี ฉิมทะเล
ชาตรี ฉิมทะเล (ชื่อเล่น หนุ่ม) นักฟุตบอลตำแหน่งกองหน้าของทีมชาติไทย ปัจจุบันเป็นผู้เล่นของบางกอกกล๊าส
ด้านชีวิตส่วนตัว ชาตรีสมรสกับ“กิ๊ก” จารุณี อุ่นไทย โดยงานฉลองมงคลสมรสมีขึ้นเมื่อวันที่ 12 พ.ย.2554
ชาตรี ฉิมทะเล เรึ่มตันเป็นนักบอลอาชีพที่บางกอก บราโว แล้วจึงย้ายมาร่วมทีมเชียงใหม่ เอฟซีโดยเขาได้ลงสนามแค่นัดเดียว
จึงกลับมาเล่นให้กับบางกอก บราโว พอถึง ปี2551 ได้ย้ายกลับมาร่วมทีมสโมสรฟุตบอลบางกอกกล๊าส ซึ่งในขณะนั้นยังเล่นอยู่ในระดับถ้วยพระราชทาน ง 
พอฤดูกาลต่อมา (ปี 2009 ) สโมสรฟุตบอลบางกอกกล๊าส ได้ซื้อสิทธิ สโมสรฟุตบอลธนาคารกรุงไทย แล้วจึงได้เล่นในลีกสูงสุด
ชาตรี ฉิมทะเล ติดทีมชาติไทยในยุคของวินฟรีด เชเฟอร์ ในช่วงทำศึกฟุตบอลโลก 2014 รอบคัดเลือก
รายชื่อผลงานเพลงของเอ็กโซ
รายชื่อผลงานของบอยแบนด์จากเกาหลีใต้ เอ็กโซ () ในปี 2011เปิดตัวด้วยสมาชิก 12 คน แบ่งออกเป็นกลุ่มย่อย EXO-K และ EXO-M ปล่อยอัลบั้มที่มีเพลงเหมือนกันพร้อมกันโดยเป็นภาษาเกาหลีและภาษาจีน ด้วยมินิอัลบั้มแรก MAMA ในเดือนเมษายน 2012 ซึ่งติดชาร์ทเพลงในเกาหลีในทันทีที่ปล่อย
ปรัชญ์ สมัคราษฎร์
ปรัชญ์ สมัคราษฎร์ (ชื่อเล่น: ปรัชญ์) เป็นนักฟุตบอลตำแหน่งกองหลังของสุโขทัย เอฟซี
กีฬาขี่ม้าในโอลิมปิกฤดูร้อน 2012
กีฬาขี่ม้าในโอลิมปิกฤดูร้อน2012 มีการชิงชัย 6 เหรียญทอง
แซรอสดวงอาทิตย์ที่ 113
แซรอสชุดที่ 113 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 113 ประกอบไปด้วยสุริยุปราคาบางส่วน 23 ครั้ง สุริยุปราคาวงแหวน 39 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 586 - ค.ศ. 1848 กินเวลาทั้งสิ้น 1,262 ปี
ซารอสดวงจันทร์ที่ 110
วงรอบซารอสชุดที่ 110 ของจันทรุปราคา จุดขึ้นจากจุดโหนดขึ้นในวงโคจรของดวงจันทร์ เว้นช่วงของแต่ละเหตุการณ์ทุกๆ 18 ปี 11 และ 1/3 วัน มีจันทรุปราคาในชุดซารอสนี้ทั้งหมด 72 ครั้ง ประกอบด้วย เงามัว 8 ครั้ง, บางส่วน 22 ครั้ง, เต็มดวง 12 ครั้ง, บางส่วน 19 ครั้ง, เงามัว 7 ครั้ง
มิริง
มิริง () เป็นเครื่องปรุงอาหารที่จำเป็นในการประกอบอาหารของญี่ปุ่น ประกอบด้วยน้ำตาล 40-50% เป็นประเภทไวน์ข้าวคล้ายกับสาเก แต่จะลดปริมาณแอลกอฮอล์ลงจากราว 20% เหลือเพียง 14% โดยมิริงนั้นแบ่งออกเป็น 3 ประเภท คือ 1. "ฮงมิริง" มีแอลกอฮอลล์ 14% 2. "ชิโอะมิริง" มีแอลกอฮอล์และเกลือราว 1.5% เพื่อเลี่ยงภาษีเครื่องดื่มแอลกอฮอล์ และสุดท้ายคือ 3. "ชินมิริง" หรือเรียกอีกอย่างว่า "มิริงฟุโชมิริว" ซึ่งมีแอลกอฮอล์น้อยกว่าหรือเท่ากับ 1%
ในยุคเอะโดะ ชาวญี่ปุ่นดื่มมิริงโดยถือว่าเป็นสาเกหวาน หรือ เหล้าหวาน และโอโตโซะสำหรับเทศกาลปีใหม่นั้น ก็สามารถทำได้โดยการผสมเครื่องเทศที่เรียกว่า "โทโซซัง" ลงไปในมิริง
การประกอบอาหารในภูมิภาคคันไซนั้น มิริงจะถูกต้มก่อนเป็นระยะเวลาสั้น ๆ มิริงชนิดนี้เรียกว่า "นิกิริมิริง" (煮切り味醂) เพื่อให้แอลกอฮอล์บางส่วนระเหยไป หรือในภูมิภาคคันโต มิริงถูกนำมาใช้การบำบัด นอกจากนี้บางครั้งแล้ว มิริงยังเป็นวัตถุดิบของซอสเทริยากิ
มัลลิกา จงวัฒนา
มัลลิกา จงวัฒนา (1 ธันวาคม พ.ศ. 2531) ชื่อเล่น ทับทิม เป็นอดีตพิธีกรชาวไทยของรายการสตรอเบอรี่ชีสเค้ก (2549–2552) และรายการวีอาร์โซ (2553–2559) คู่กับสุรบถ หลีกภัย ซึ่งทั้งสองสมรสกันในภายหลัง และเลิกรากันในปี พ.ศ. 2559
มัลลิกา จงวัฒนาเกิดที่จังหวัดจันทบุรี เป็นบุตรคนที่สามจากทั้งหมดสี่คน ของพสธร จงวัฒนา กับประภา โรจน์รุ่งฤกษ์ มารดาทำธุรกิจเครื่องสำอาง เข้าศึกษาระดับประถมศึกษาถึงมัธยมศึกษาตอนต้นที่โรงเรียนสตรีมารดาพิทักษ์ ช่วงมัธยมศึกษาตอนปลายศึกษาที่โรงเรียนเซนต์ปอลคอนแวนต์จังหวัดชลบุรี
มัลลิกาเป็นที่รู้จักจากการมีผู้นำภาพเธอลงเว็บไซต์เด็กดีก่อนแพร่หลายสู่เว็บไซต์อื่น ๆ ทำให้เธอกลายเป็นเน็ตไอดอล ด้วยชื่อเสียงของเธอทำให้จันทร์จิรา จูแจ้ง ชักชวนให้มาเป็นพิธีกรร่วมรายการสตรอเบอรี่ชีสเค้ก ในรายการนั้นเธอโดดเด่นจากความสามารถด้านดนตรีไทยจนเป็นที่จดจำแม้จะออกจากรายการนั้นแล้วก็ตาม
หลังจากนั้นไม่นานเธอก็เป็นผู้นำเสนอสินค้าและโรงเรียนกวดวิชา ทั้งรับเป็นพิธีกรและนางแบบ ก่อนก้าวเข้าสู่การเป็นพิธีกรหญิงในรายการวีอาร์โซร่วมกับสุรบถ หลีกภัยพิธีกรชายที่ได้รับการทาบทามมาเช่นกัน
มัลลิกาคบหากับสุรบถ หลีกภัย โดยมีพิธีหมั้นในวันที่ 26 ตุลาคม 2555 ณ โรงแรมเซ็นทาราแกรนด์แอทเซ็นทรัลเวิลด์ ห้องโลตัสสวีท 5-7 และบ่ายวันนั้น คู่หมั้นยังได้รับพระราชทานน้ำสังข์จากสมเด็จพระเทพรัตนราชสุดาฯ สยามบรมราชกุมารี ณ วังสระปทุมด้วย และฉลองสมรสพระราชทาน เมื่อวันที่ 24 พฤศจิกายนปีเดียวกัน
เดือนกุมภาพันธ์ 2559 มีการตั้งข้อสงสัยเรื่องความสัมพันธ์ระหว่างมัลลิกากับสามีบนเว็บไซต์พันทิป.คอม หลังพบการเปลี่ยนแปลงหลายประการของมัลลิกา เช่น การกลับมาใช้ชื่อสกุลเดิมของเธอในเครดิตท้ายรายการวีอาร์โซ การที่เธอไม่พูดถึงรายการวีอาร์โซในอินสตาแกรมส่วนตัว และโยงประเด็นกรณีที่ภักดิพร แม่สามี โพสต์ข้อความเชิงบริภาษในอินสตาแกรมส่วนตัวซึ่งหลายคนมองว่าอาจพาดพิงมัลลิกา ต่อมาภักดิพรปฏิเสธ ภายหลังสุรบถชี้แจงผ่านอินสตาแกรมว่าเลิกกับภริยามาระยะหนึ่ง และว่าตนกับภรรยาควรเป็นเพื่อนกันมากกว่า แต่คำชี้แจงถูกลบ ก่อนหน้านี้ มัลลิกายุติบทบาทพิธีกรคู่กับสามีในรายการวีอาร์โซตั้งแต่สิ้นเดือนมกราคมปีเดียวกัน
ต้นปี 2558 มัลลิกาตกเป็นประเด็นในอินเทอร์เน็ตหลังโพสต์ข้อความครีมบำรุงผิวยี่ห้อหนึ่งที่ทำให้เข้าใจว่าครีมนั้นมีสรรพคุณทำให้ใบหน้าผ่องใส ช่วยขับสารพิษ เปลี่ยนรูปหน้า ลดเส้นเลือดในสมองแตก บรรเทาข้อเข่าเสื่อม ขาโก่ง จนดูเหมือนเข้าข่ายโฆษณาเกินจริงรวมถึงนำภาพเด็กมาลงโฆษณา ซึ่งสุรบถ หลีกภัย สามี ได้โพสต์ข้อความแก้ต่าง ประภา โรจน์รุ่งฤกษ์ มารดา ชี้แจงแทนว่า มัลลิกาเป็นเพียงพรีเซนเตอร์ครีมเซเล็บ ไม่ได้มีส่วนเกี่ยวข้องและไม่อยากให้สังคมมองลูกสาวว่าเป็นคนขาย ส่วนเรื่องประเด็นภาพปฏิทรรศน์ (review) ครีมนั้น ประภาเผยว่า อาจใช้เวลาถึง 4-6 เดือน ถึงเห็นความแตกต่าง
มัลลิกายังถูกเพื่อนร่วมสถาบันแฉว่าเธอแอบมีสัมพันธ์ลึกซึ้งกับแฟนเก่าซึ่งเป็นนักร้อง พร้อมยังโพสต์ภาพของเธอขณะยืนถ่ายรูปกับคนดังกล่าว และว่า เสื้อกันหนาวสีเทาที่มัลลิกาสวมนั้นเป็นของแฟนเก่า จากนั้น มัลลิกาตั้งทนายความฟ้องร้อง และได้มีคลิปข่าว "เจ้าของfbกุข่าวฉาว รับสารภาพผิดแล้ว” ชี้แจงกรณีดังกล่าว หลังมีผู้ใช้เฟซบุ๊กคนหนึ่งโพสต์โจมตีเธอ ภายในคลิประบุว่า ผู้โพสต์ข้อความดังกล่าวติดต่อทีมงานวีอาร์โซ และยอมรับผิดกรณีโพสต์ข้อความใส่ร้าย และลบข้อความดังกล่าวแล้ว มัลลิกาชี้แจงปฏิเสธ ทั้งระบุว่ายอมให้อภัยนักศึกษาผู้โพสต์แล้ว และจะเอาผิดเว็บไซต์หรือสื่อต่าง ๆ ที่เผยแพร่เรื่องนี้
เกาะอัมบน
เกาะอัมบน () เป็นส่วนหนึ่งของหมู่เกาะโมลุกกะ ประเทศอินโดนีเซีย เกาะมีพื้นที่ 775 ตร.กม. เกาะนี้ชาวโปรตุเกสเข้ามาตั้งถิ่นฐานครั้งแรกในปี ค.ศ. 1521 ต่อมา มีความสำคัญในการค้าเครื่องเทศและพ่อค้าอังกฤษเข้ามาตั้งถิ่นฐานใน ค.ศ. 1615 ใน ค.ศ. 1623 เกิดการสังหารหมู่ที่เมืองอัมบน โดยชาวฮอลันดาได้สังหารชาวอังกฤษและครอบครองเกาะนี้ จนในที่สุดตกเป็นของฮอลันดาในปี ค.ศ. 1814 ต่อมาในช่วงสงครามโลกครั้งที่สอง ญี่ปุ่นได้เข้าควบคุมดูแล ระหว่างปี ค.ศ. 1942-1945 เมื่อสงครามสิ้นสุด ชาวเกาะประกาศตั้งเป็นสาธารณรัฐอิสระในปี ค.ศ. 1950 แต่ก็ถูกรัฐบาลอินโดนีเซียปราบปรามอย่างรวดเร็ว
โปขรา
โปขรา (เนปาล: पोखरा उपमहानगरपालिका Pokharā Upa-Mahānagarpālikā; ) เป็นเมืองใหญ่เป็นอันดับ 2 ของประเทศเนปาล มีประชากรราว 250,000 คน ตั้งอยู่ทางทิศตะวันตกของเมืองหลวง กาฐมาณฑุ ราว 200 กม..
ลูกัส บาร์รีโอส
ลูกัส บาร์รีโอส () เป็นนักฟุตบอลทีมชาติปารากวัย เคยเล่นให้กับทีมดอร์ทมุน และ ทีมกวางโจวเอเวอร์แกรนด์ ประเทศจีน ปัจจุบันไปร่วมทัพ สปาร์ตัก มอสโค เรียบร้อยแล้ว ด้วยค่าตัว 7 ล้านยูโร
วีตอร์ ปือไรรา (ผู้จัดการทีมฟุตบอล)
วีตอร์ มานูแวล ดือ ออลีไวรา ลอปึช ปือไรรา () เกิดเมื่อวันที่ 26 กรกฎาคม ค.ศ. 1968 ในเมือง อึชปิญญู ประเทศโปรตุเกส เป็นผู้จัดการทีมชาวโปรตุเกส ปัจจุบันทำงานเป็นผู้จัดการทีมของสโมสรฟุตบอลโปร์ตูในปรีไมราลีกา ประเทศโปรตุเกส
กีฬาฟันดาบในโอลิมปิกฤดูร้อน 2012
กีฬาฟันดาบในโอลิมปิกฤดูร้อน2012 มีการชิงชัย 10 เหรียญทอง
แกบจังก์ชัน
แกบ จังก์ชัน () หรือ เนกซัส (nexus) เป็นการเชื่อมต่อระหว่างเซลล์สัตว์ โครงสร้างเป็นโปรตีนที่แทรกตัวผ่านเยื่อหุ้มเซลล์ของทั้งสองเซลล์ เกิดเป็นช่องที่โมเลกุลขนาดเล็กสามารถผ่านเข้าออกได้อยู่ภายในโปรตีนที่แทรกผ่าน เซลล์สามารถติดต่อสื่อสารหรือส่งสารเคมีระหว่างกันได้โดยผ่านแกบ จังก์ชันนี้
วัฏจักรคัลวิน
วัฏจักรคัลวิน () หรือ Calvin-Benson-Bassham (CBB) cycle reductive pentose phosphate cycle หรือ C3 cycle เป็นลำดับของปฏิกิริยาทางด้านชีวเคมี เกิดขึ้นในสโตรมาของคลอโรพลาสต์ บางครั้งเรียกปฏิกิริยานี้ว่าปฏิกิริยาช่วงที่ไม่ใช้แสง วัฏจักรคัลวิน เกิดเป็น 3 ขั้นตอน ดังนี้
แผนลับแหกคุกนรก ฤดูกาลที่ 1
แผนลับแหกคุกนรก ฤดูกาลที่ 1 () เป็นซีรีส์แนวดรามา ในฤดูกาลแรกออกฉายในสหรัฐอเมริกาและแคนาดาตอนแรกเมื่อวันที่ 29 สิงหาคม ค.ศ. 2005 ในคืนวันจันทร์ เวลา 3 ทุ่ม (EST) ทางช่องฟอกซ์ มีจำนวนตอน 22 ตอน ตอนจบของฤดูกาลจบเมื่อวันที่ 15 พฤษภาคม ค.ศ. 2005
ในฤดูกาลนี้พูดถึงสองพี่น้อง คนพี่ถูกตัดสินประหารชีวิตจากอาชญากรรมที่เขาไม่ได้กระทำ และคนน้องเป็นอัจฉริยะที่คิดค้นแผนการแยบยลเพื่อช่วยพี่ชายหนีออกจากคุก โดยจงใจทำให้ตัวเองติดคุกเสียก่อน ต่อมา สองพี่น้องและเพื่อนนักโทษอีก 6 คนในทัณฑสถานฟอกซ์ริเวอร์สเตต สามารถร่วมมือกันจนหาทางแหกคุกได้สำเร็จในตอนที่ 21
ในฤดูกาลแรกมีอยู่ 22 ตอน ออกอากาศในสหรัฐอเมริกาตั้งแต่วันที่ 29 สิงหาคม ค.ศ. 2005 ถึง 15 พฤษภาคม ค.ศ. 2006 เนื้อเรื่องโดยรวมคือแผนที่ไมเคิล สโคฟิลด์ พยายามแหกออกจากคุกกับพี่ชาย ลินคอล์น เบอร์โรว์ส
ฟีฟี่ เบลค
นาตาชา โจซีฟิน เบลค (ชื่อเล่น: ฟีฟี่; เกิดวันที่ 10 เมษายน พ.ศ. 2537) เป็นลูกครึ่งไทย-อังกฤษ เกิดที่ดันดี สกอตแลนด์ เป็นนักร้องหญิงสไตล์อินดี้ ป๊อป ก่อนหน้าที่ฟีฟี่จะเข้าสู่วงการเพลงฟีฟี่ เคยแสดงภาพยนตร์ เรื่อง ‘อนึ่ง คิดถึงเป็นอย่างยิ่ง’ เป็นลูกคนโตสุดในครอบครัว มีน้องชายหนึ่งคน
ฟีฟี่อยู่ที่สกอตแลนด์ 5 ปีก่อนที่จะย้ายไปอยู่ฮ่องกงกับครอบครัว แล้วไปเรียนที่อนุบาลจีน ซึ่งฟีฟี่ต้องหัดพูดภาษาจีน หลังจากจบอนุบาลแล้วขึ้น ป. 1 ฟีฟี่เข้าไปเรียนที่โรงเรียน Abundant Life ซึ่งเป็นโรงเรียนศาสนาคริสต์ พอเรียนไปประมาณครึ่งปี ฟีฟี่ย้ายไปเรียนที่โรงเรียนนานาชาติญี่ปุ่น (Japanese International School) จนถึงจบ ป. 3 แล้วย้ายมาอยู่ประเทศไทย เรียนที่โรงเรียนนานาชาติบางกอกพัฒนา (Bangkok Patana International School) จนถึง ม.3 แล้วเรียนจบเป็น Homeschool ในปี พ.ศ. 2555 ผ่านระบบการสอบของ Cambridge ปัจจุบันศึกษาอยู่ที่มหาวิทยาลัยอัสสัมชัญ (ABAC) คณะสถาปัตยกรรมศาสตร์
ในปี พ.ศ. 2555 ฟีฟี่ได้เข้าสู่วงการเพลง ซึ่งอยู่ค่าย Duckbar เป็นค่ายย่อยในสังกัดของ จีเอ็มเอ็ม แกรมมี่ ปล่อยซิงเกิ้ลแรก "What is your name ?" ซึ่งได้รับความนิยมสูงจากวัยรุ่นโรงเรียนมัธยม, ซิงเกิ้ลที่สอง "สุดท้ายก็ต้องยอม" ก็ได้รับความนิยมจากเด็กวัยมัธยมเหมือนกัน ตอนนี้วิวของ MV เพลง สุดท้ายก็ต้องยอม ใน YouTube ได้รับ 25 ล้านวิว เป็น MV อันดับต้น ๆ ของ Gmm Grammy Official Youtube
โจน ไฮติงคา
โจน ไคส์เบิร์ต อาลัน ไฮติงคา () เกิดเมื่อวันทื่ 15 พฤศจิกายน ค.ศ. 1983 เป็นนักฟุตบอลชาวดัตช์ ปัจจุบันเล่นให้กับสโมสรฟุตบอลฟูลัมในพรีเมียร์ลีก ประเทศอังกฤษ ในตำแหน่งกองหลัง และขึ้นไปเล่นในตำแหน่งกองกลางแนวรับเป็นบางครั้ง นอกจากนี้ยังเล่นให้กับฟุตบอลทีมชาติเนเธอร์แลนด์อีกเช่นกัน
กีฬาฟันดาบในโอลิมปิกฤดูร้อน 2012 – ฟอยล์บุคคลชาย
กีฬาฟันดาบในโอลิมปิกฤดูร้อน 2012 ประเภทฟอยล์บุคคลชาย
มีนักกีฬาเข้าร่วมแข่งขัน 36 คน จาก 20 ประเทศ
ดาโน เซียกา
ดาโน เซียกา เกิดเมื่อวันที่ 11 พฤศจิกายน ค.ศ. 1987 เป็นนักฟุตบอล สัญชาติ ไอวอรีโคสต์ ปัจจุบันลงเล่นให้กับ สโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก ตั้งแต่ปี ค.ศ. 2008 และเป็นกัปตันทีมของสโมสรเมืองทองคนปัจจุบัน เล่นในตำแหน่ง กองกลาง
ชนะเลิศ 3 สมัย: 2009, 2010, 2012
ปัจจุบันในปี2557/2014 ได้ย้ายไปเล่นให้กับ สโมสร เพื่อนตำรวจ
กีฬาฟันดาบในโอลิมปิกฤดูร้อน 2012 – ฟอยล์บุคคลหญิง
กีฬาฟันดาบในโอลิมปิกฤดูร้อน 2012 ประเภทฟอยล์บุคคลหญิง
มีนักกีฬาเข้าร่วมแข่งขัน 36 คน จาก 20 ประเทศ
ฮือโค เดอ ฟรีส
ฮือโค มารี เดอ ฟรีส () เป็นนักพฤกษศาสตร์ชาวดัตช์และถือเป็นนักพันธุศาสตร์คนแรก ๆ ของโลก เป็นที่รู้จักจากการเสนอแนวคิดว่าด้วยยีน การค้นพบกฎการถ่ายทอดลักษณะทางพันธุกรรมซ้ำอีกครั้งในช่วงคริสต์ทศวรรษ 1890 โดยไม่รู้จักผลงานของเกรเกอร์ เมนเดล มาก่อน การเสนอใช้คำว่าการกลายพันธุ์ (mutation) และการพัฒนาทฤษฎีการกลายพันธุ์ในฐานะที่เป็นส่วนหนึ่งของวิวัฒนาการ
กีฬาฟันดาบในโอลิมปิกฤดูร้อน 2012 – ฟอยล์ทีมชาย
กีฬาฟันดาบในโอลิมปิกฤดูร้อน 2012 ประเภทฟอยล์ทีมชาย
มีนักกีฬาเข้าร่วมแข่งขัน 24 คน จาก 8 ทีม 8 ประเทศ
กีฬาฟันดาบในโอลิมปิกฤดูร้อน 2012 – ฟอยล์ทีมหญิง
กีฬาฟันดาบในโอลิมปิกฤดูร้อน 2012 ประเภทฟอยล์ทีมหญิง
มีนักกีฬาเข้าร่วมแข่งขัน 24 คน จาก 8 ทีม 8 ประเทศ
วิชัย สุริยุทธ
ร้อยตำรวจตรี วิชัย สุริยุทธ หรือที่รู้จักกันในนาม ดาบวิชัย เป็นที่รู้จักกันในสังคมไทย จากการที่เขาเป็นผู้ปลูกต้นไม้มากกว่าสองล้านต้นในอำเภอปรางค์กู่ จังหวัดศรีสะเกษ จนสามารถทำให้อำเภอปรางค์กู่ อำเภอที่เคยจัดว่าแห้งแล้งที่สุดแห่งหนึ่ง ปัจจุบันเป็นพื้นที่ๆอุดมสมบูรณ์
วิชัย สุริยุทธ เกิดเมื่อวันที่ 3 สิงหาคม พ.ศ. 2489 ที่อำเภออุทุมพรพิสัย จังหวัดศรีสะเกษ เป็นบุตรคนที่สาม ในจำนวนทั้งหมดหกคน บิดามารดามีอาชีพชาวนา ฐานะทางบ้านจึงยากจน ขณะเรียนชั้นมัธยมศึกษาปีที่ 2 มารดาก็เสียชีวิต บิดาเขาจึงต้องทำนาคนเดียว และเขาจึงต้องรับจ้างทำงานสารพัด ไม่ว่าจะเป็นกรรมกรก่อสร้าง, จับกัง กระทั่งได้ศึกษาต่อที่โรงเรียนศรีสะเกษวิทยาลัย
หลังจบโรงเรียนพลตำรวจ 3 จังหวัดนครราชสีมา ในปี พ.ศ. 2511 ก็ได้รับการบรรจุเป็นข้าราชการตำรวจ ประจำสถานีตำรวจภูธรอำเภอเมืองศรีสะเกษ ต่อมาในปี พ. ศ.2513 ย้ายมาประจำ สถานีตำรวจภูธรอำเภอปรางค์กู่ จนกระทั่งเกษียณอายุราชการ ในปี พ.ศ. 2549 ขณะดำรงตำแหน่งผู้บังคับหมู่งานป้องกันปราบปราม สถานีตำรวจภูธรอำเภอปรางค์กู่
พ.ศ. 2548 ดาบตำรวจวิชัย สุริยุทธ ได้รับพระราชทานยศเป็นกรณีพิเศษ เป็น "ร้อยตำรวจตรี" จากการอุทิศตนต่อประเทศชาติ
พ.ศ. 2530 จากข้อมูลของกระทรวงมหาดไทย อำเภอปรางค์กู่เป็นอำเภอที่ยากจนที่สุดในจังหวัดศรีสะเกษ และจังหวัดศรีสะเกษเป็นจังหวัดที่ยากจนที่สุดในประเทศไทย มีการปล้นชิงลักขโมยเป็นคดีความมากมาย ดาบวิชัยในฐานะผู้เติบโตมาในพื้นที่และเจ้าพนักงานสอบสวนรับรู้ถึงปัญหามาตลอด จึงเกิดความคิดที่จะพัฒนาความเป็นอยู่ของชาวบ้านในพื้นที่ให้ดีขึ้น จากความคิดของเขา ทำให้เขาตัดสินใจปลูกต้นไม้ เนื่องจากเห็นว่าจะผลที่จะตามมาจะเป็นผลที่ยั่งยืน เป็นประโยชน์ไปถึงคนรุ่นลูกรุ่นหลาน
พ.ศ. 2531 เป็นต้นมา ทุกเช้าและหลังเลิกงานของวัน ดาบวิชัยจะขับจักรยานยนต์ ตระเวนปลูกต้นไม้ไปตามพื้นที่ต่างๆ ในอำเภอปรางค์กู่ โดยในระยะแรก ในสายตาชาวบ้าน เขาถูกมองว่าเป็นคนบ้า แม้ว่าจะถูกสังคมมองไปในทางเช่นนั้น เขาก็ยังคงปลูกต้นไม้อยู่เรื่อยไป
พ.ศ. 2541 เป็นต้นมาสังคมเริ่มเห็นผลจากการปลูกต้นไม้ของเขา เกิดโครงการปลูกต้นไม้ในที่สาธารณะเพื่อส่วนรวมเกิดขึ้น ได้แก่ "รณรงค์ปลูกต้นยางนา" เพื่อเอาไว้สร้างบ้านเรือน "รณรงค์ปลูกต้นตาล" ซึ่งเป็นพืชสารพัดประโยชน์ "รณรงค์ปลูกต้นคูน" ต้นไม้ประจำภาคอีสานและประจำชาติไทย และ "รณรงค์ให้เปลี่ยนการทำนาปีเป็นไร่นาสวนผสม" จนอำเภอปรางค์กู่กลายเป็นอำเภอที่อุดมสมบูรณ์ อีกทั้งต้นไม้ที่เขาปลูกนั้นสามารถสร้างอาชีพให้กับชาวบ้านในอำเภอได้
พ.ศ. 2543 ประชาคมอำเภอปรางค์กู่ทั้ง 10 ตำบล ได้พร้อมใจกันลงมติให้ใช้ 4 โครงการรณรงค์ดังกล่าวเป็นคำขวัญของ อำเภอปรางค์กู่ ที่ว่า “ปรางค์กู่อยู่ในป่ายางกลางดงตาล บานสะพรั่งดอกคูน บริบูรณ์ไร่นาสวนผสม”
การซ่อมแซมดีเอ็นเอ
การซ่อมแซมดีเอ็นเอ () คือชุดของกระบวนการที่เซลล์ตรวจพบและแก้ไขความเสียหายที่เกิดขึ้นกับดีเอ็นเอที่ประกอบกันเป็นจีโนมของเซลล์นั้น ในเซลล์มนุษย์กระบวนการเผาผลาญตามปกติและปัจจัยจากสิ่งแวดล้อม เช่น รังสียูวีหรือรังสีอื่นทำให้ดีเอ็นเอเสียหายและก่อให้เกิดรอยโรคระดับโมเลกุลได้สูงสุดถึงหนึ่งล้านตำแหน่งต่อเซลล์ต่อวัน รอยโรคเหล่านี้หลายอันทำให้เกิดความเสียหายระดับโครงสร้างของโมเลกุลดีเอ็นเอ และอาจส่งผลเปลี่ยนแปลงหรือระงับความสามารถของเซลล์ที่จะถอดรหัสยีนที่สร้างจากดีเอ็นเอส่วนนั้นๆ รอยโรคบางแบบอาจทำให้เกิดการกลายพันธุ์ในจีโนมของเซลล์ซึ่งมีโอกาสเป็นอันตรายได้ ทำให้ส่งผลต่อการอยู่รอดของเซลล์ที่ได้จากการแบ่งตัวของเซลล์นั้นๆ เช่นนั้นแล้วกระบวนการซ่อมแซมดีเอ็นเอจึงเป็นกระบวนการที่มีการทำงานตลอดเวลาเพื่อตอบสนองต่อความเสียหายที่เกิดขึ้นกับโครงสร้างดีเอ็นเอ หากกระบวนการซ่อมแซมล้มเหลว และเซลล์ที่มีดีเอ็นเอที่เสียหายนั้นไม่สามารถเข้าสู่กระบวนการอะพอพโทซิสหรือกระบวนการทำลายเซลล์ตามปกติได้สำเร็จ จะเกิดเป็นความเสียหายต่อดีเอ็นเอที่ไม่สามารถซ่อมแซมได้ อาจเกิดเป็นจุดแตกหักของโครงสร้างเกลียวคู่ หรือเกิดการจับใหม่ข้ามจุด (crosslink) ของดีเอ็นเอ
เยื่อบุช่องท้องอักเสบ
เยื่อบุช่องท้องอักเสบ () เป็นภาวะซึ่งมีการอักเสบของเยื่อบุช่องท้อง ซึ่งเป็นเยื่อบางปกคลุมผนังช่องท้องด้านในและคลุมอวัยวะในช่องท้องเกือบทั้งหมดเอาไว้ อาจเกิดขึ้นเฉพาะที่หรือทั่วช่องท้องก็ได้ อาจมีสาเหตุมาจากการติดเชื้อ (มักเกิดจากการฉีกหรือทะลุของอวัยวะกลวงในช่องท้อง เช่นที่พบในการบาดเจ็บของช่องท้อง หรือไส้ติ่งอักเสบ เป็นต้น) หรือเกิดจากสาเหตุอื่นที่ไม่ใช่การติดเชื้อก็ได้
อาการแสดงหลักๆ ของเยื่อบุช่องท้องอักเสบคืออาการปวดท้อง (abdominal pain), กดเจ็บที่ท้อง (abdominal tenderness), และหน้าท้องเกร็ง (abdomina guarding) ซึ่งจะเป็นมากขึ้นเมื่อมีการเคลื่อนไหวของเยื่อบุช่องท้อง เช่น เมื่อไอ งอสะโพก หรือมีอาการกดปล่อยแล้วเจ็บที่ท้อง อาการเหล่านี้เรียกรวมๆ ว่าอาการระคายเคืองเยื่อบุช่องท้อง (peritonism) หากมีอาการเช่นนี้อยู่จำเพาะเป็นบางส่วนของท้องส่วนใหญ่แสดงว่าสาเหตุที่ทำให้เกิดเยื่อบุช่องท้องอักเสบมาจากบริเวณนั้น เช่น ไส้ติ่งอักเสบ กระเปาะลำไส้อักเสบ หรืออาจเป็นทั่วท้องก็ได้
อัมพาตเป็นระยะจากโพแทสเซียมในเลือดต่ำเกิน
อัมพาตเป็นระยะจากโพแทสเซียมในเลือดต่ำเกิน () เป็นโรคไอออนแชนเนลผิดปกติอย่างหนึ่งซึ่งพบน้อย ผู้ป่วยจะมีอาการกล้ามเนื้ออ่อนแรงร่วมกับมีระดับโพแทสเซียมในเลือดต่ำกว่าปกติ ผู้ป่วยมักมีอาการกำเริบขึ้นครั้งแรกในช่วงวัยผู้ใหญ่ตอนต้น กระตุ้นได้โดยการออกกำลังกายหนักแล้วมาพัก กินอาหารที่มีคาร์โบไฮเดรตสูง กินอาหารที่มีโซเดียมมาก อุณหภูมิเปลี่ยนแปลงอย่างรวดเร็ว หรือความตื่นเต้น เสียงรบกวน แสงวูบวาบ ก็สามารถกระตุ้นให้เป็นได้ อาการอ่อนแรงมักเป็นไม่มากและจำเพาะอยู่กับกล้ามเนื้อเพียงบางกลุ่ม หรืออาจเป็นมากจนมีอาการอ่อนแรงทั้งร่างกาย อาการอาจกำเริบอยู่เป็นชั่วโมงหรือจนถึงหลายวันได้ เมื่อฟื้นตัวมักฟื้นตัวอย่างรวดเร็วจากการที่โพแทสเซียมย้ายออกมาจากกล้ามเนื้อที่เคยบวมอยู่ก่อน ผู้ป่วยบางคนอาจมี abortive attack หรืออาจมีกล้ามเนื้ออ่อนแรงเรื้อรังได้ในภายหลัง
สโมสรฟุตบอลอาโปเอล
สโมสรฟุตบอลอาโปเอล () เป็นสโมสรฟุตบอลในเมือง นิโคเซีย ประเทศไซปรัส เป็นหนึ่งในสโมสรที่ร่วมก่อตั้งสมาพันธ์ฟุตบอลของประเทศไซปรัส สโมสรแห่งนี้ก่อตั้งเมื่อปี ค.ศ. 1926 อาโปเอล นิโคเซีย เป็นสโมสรฟุตบอลที่ได้รับความนิยมมากที่สุด ใน ประเทศไซปรัส เพราะประสบความสำเร็จในการคว้าแชมปฺในระดับประเทศและในระดับทวีป โดยผลงานพวกเขาชนะเลิศ ไซพริรอต แชมป์เปียนส์ชิพ ถ้วยที่ยิ่งใหญ่ที่สุดในลีก ไซปรีออตเฟิสต์ดิวิชัน ถึง 21 ครั้ง โดยผลงานในลีกนั้นค่อนข้างจบอันดับ 1 ใน 4 ทุกครั้ง ในช่วงปัจจุบันอยู่ภายใต้การคุมทีมของ อิวาน โชวาโนวิค
ล่าสุดผลงานในระดับ ทวีปยุโรป ก็เริ่มจะดีขึ้นตามเวลา อาโปเอล นิโคเซีย สามารถเข้าไปเล่นในรอบน็อกเอาของถ้วย ยูฟ่าแชมเปียนส์ลีก 2011-12 ได้ โดยในรอบแบ่งกลุ่มนั้นชนะเลิศ เป็นที่ 1 ในกลุ่ม G แล้วได้เข้าไปเล่นในรอบ 16 ทีมสุดท้ายก็ชนะ โอลิมปิกลียง สโมสรฟุตบอลชื่อดังจาก ประเทศฝรั่งเศส ได้ ด้วยการเสมอ 1-1 แต่ชนะด้วยการดวลจุดโทษ (หลังต่อเวลาพิเศษ)ไปแล้ว 4-3 แต่ในรอบ 8 ทีมสุดท้ายพวกเขาต้องพ่ายแพ้ให้กับ สโมสรฟุตบอลเรอัลมาดริด สโมสรฟุตบอลชื่อดังจาก ประเทศสเปน ไปด้วยประตู 8-2
พัก ว็อน-ซุน
พัก ว็อน-ซุน (เกิด 26 มีนาคม 2499) เป็นนักกฎหมายชาวเกาหลีใต้ เขาได้รับเลือกให้เป็นนายกเทศมนตรีโซล, เกาหลีใต้ เมื่อวันที่ 26 ตุลาคม 2554 ได้รับเลือกตั้งในฐานะผู้สมัครอิสระ ด้วยการสนับสนุนของพรรคประชาธิปไตยและพรรคแรงงานประชาธิปไตย ชัยชนะของพักพิจารณาได้ว่าเป็นสิ่งที่ไม่คาดคิดโดยเฉพาะอย่างยิ่งกับพรรคเซนูรีและบุคคลที่คาดหมายว่าจะได้รับการเสนอเข้าชิงตำแหน่งประธานาธิบดี พัก กึนฮเย, ผู้ซึ่งได้รับการสนับสนุนจากประชาชนและนา คยองวอน คู่แข่งของพัก โดยพักได้รับการสนับสนุนจาก อัน ชอลซู จนทำให้ได้รับชัยชนะในฐานะผู้สมัครอิสระ. อย่างไรก็ตาม การไร้ความสามารถของพรรคประชาธิปไตยในการที่จะเสนอผู้เข้าชิงของตนเองและคำปฏิเสธของพักในการที่จะเข้าร่วมพรรคหลังจากที่เขาได้รับการรับรองผลการเลือกตั้งอย่างเป็นทางการ นำไปสู่การเสนอพักในฐานะผู้สมัครอิสระในความสนใจจากพรรคการเมืองที่จัดตั้งขึ้นทั้งสอง
พักได้แนะนำให้มีการจัดเตะฟุตบอลกระชับมิตรและการแสดงวงออร์เคสตราระหว่างเกาหลีเหนือและเกาหลีใต้
เขายังได้กล่าวชมระบบการปกครองท้องถิ่นของญี่ปุ่นในระหว่างการฝึกซ้อมการป้องกันเหตุพิบัติภัยในญี่ปุ่น
ในช่วงต้นปี 2555 พักถูกกล่าวหาว่ามีการขัดการโดยไม่ชอบด้วยกฎหมายเกี่ยวกับการตรวจสุขภาพในการเกณฑ์ทหารโดยจะให้ลูกชายของเขาออกไปประจำการในที่ซึ่งเป็นที่นิยม อย่างไรก็ตาม ภายหลังจากที่ผ่านการตรวจสุขภาพของรัฐ พักและลูกชายของเขาก็ได้รับการประกาศว่าไม่มีความผิด และก็ยอมรับคำขอโทษจากผู้ที่กล่าวหา โดยพักได้กล่าวว่าเขาได้ให้อภัยผู้กล่าวหาแล้ว ในวันที่ 23 กุมภาพันธ์ 2555 พักก็ได้เข้าร่วมพรรครวมประชาธิปไตย
อุกล์
อุกล์ () หรือ อึกเกิล () เป็นหนึ่งใน 19 ของเทศบาลในเขตเมืองหลวงบรัสเซลส์ ประเทศเบลเยียม มีพื้นที่ 22.91 ตารางกิโลเมตร
เควตตา
เควตตา (, ; ) เป็นเมืองหลวงและเมืองที่ใหญ่ที่สุดของรัฐบาลูจิสถาน ประเทศปากีสถาน เป็นที่รู้จักในฐานะสวนผลไม้แห่งรัฐบาลูจิสถานเนื่องจากความหลากหลายของพืชพันธุ์และสัตว์ป่า เมืองตั้งอยู่สูงจากระดับน้ำทะเลปานกลาง 1,680 เมตร ตัวเมืองตั้งอยู่บนที่ราบโอบล้อมไปด้วยทิวเขาสูง ควบคุมเส้นทางผ่านช่องเขาโบลันและช่องเขาโคจักเข้าสู่ทางตอนใต้ของประเทศอัฟกานิสถาน
ชาวอังกฤษเข้ายึดครองในปี ค.ศ. 1876 และพัฒนาเป็นเมืองป้อมปราการที่มั่นคง ในปี ค.ศ. 1935 เกิดแผ่นดินไหวทำให้เมืองถูกทำลาย แต่ได้สร้างขึ้นใหม่
รอสกิลด์
รอสกิลด์ () เป็นเมืองสำคัญในเทศบาลรอสกิลด์ ตั้งอยู่บนเกาะเชลลันด์ ประเทศเดนมาร์ก ตั้งอยู่ตรงปากทางเข้ารอสกิลด์ฟยอร์ด เป็นเมืองโบราณตั้งแต่ในยุคไวกิง เคยเป็นเมืองหลวงของประเทศตั้งแต่คริสต์ศตวรรษที่ 10 ถึง ค.ศ. 1443 เป็นสถานที่ลงนามในสัญญาสงบศึกรอสกิลด์ระหว่างเดนมาร์กกับสวีเดนใน ค.ศ. 1658
เกาะเชลลันด์
เกาะเชลลันด์ หรือ ซีแลนด์ (; ) เป็นเกาะที่ใหญ่ที่สุดของประเทศเดนมาร์ก (7,031 กม²) ใหญ่เป็นอันดับ 96 ของโลก และเป็นเกาะที่มีประชากรมากเป็นอันดับ 35 ของโลก เมืองหลวงของประเทศ กรุงโคเปนเฮเกน ตั้งอยู่บนเกาะนี้ส่วนหนึ่ง เมืองสำคัญอื่นที่ตั้งอยู่บนเกาะนี้ได้แก่เมือง รอสกิลด์ และเฮลซิงเงอร์
สุ ไทรงาม
สุ ไทรงาม เป็นนักร้องแนวเพลงเพื่อชีวิต คนตัวเล็กๆ จากยอดภูพาน จังหวัดสกลนคร ที่หลงใหลและชื่นชอบในเสียงเพลง สุได้เริ่มหัดเล่นกีต้าร์ตามประสาวัยรุ่นทั่วไป หัดขีดเขียนเพลงไปตามเรื่องตามราว จนกลายมาเป็นศิลปินเพลงเพื่อชีวิตที่ทั้งแต่งเอง และร้องเองในทุกวันนี้
สุ ไทรงาม จบการศึกษาระดับมัธยมศึกษาจากโรงเรียนคำเพิ่มวิทยา จังหวัดสกลนคร และจบการศึกษาในระดับชั้นปริญญาตรีจากมหาวิทยาลัยรามคำแหง สุ ไทรงาม มีผลงานเพลงอัลบั้มชิ้นแรก คือ อัลบั้ม สองมือเปล่า ภายใต้สังกัดรถไฟดนตรี ในช่วงปี พ.ศ. 2544 - 2545 หลังจากนั้นก็ออกอัลบั้มเรื่อยๆ จนมาเปิดค่ายเพลงเป็นของตนเองในนามว่า อาร์มี่เรคคอร์ด
1. อัลบั้ม สองมือเปล่า สังกัดรถไฟดนตรี
2. อัลบั้ม ด้วยรัก ด้วยใจ สังกัดรถไฟดนตรี
3. อัลบั้ม ถนนคนโสด สังกัดรถไฟดนตรี
4. อัลบั้ม ควายกลางเมือง สังกัดอาร์มี่ เรคคอร์ด
5. อัลบั้ม ดาวเมรัย สังกัดอาร์มี่ เรคคอร์ด
เพลง ลิ้นทองสองแฉก เผยแพร่ครั้งแรก ในเดือนพฤศจิกายน พ.ศ. 2553 เคยติดชาร์ตอันดับ 1 ของคลื่นลูกทุ่งมหานคร FM 95 Mkz
เพลง หมาเดือนเก้า เผยแพร่ครั้งแรก ในปลายเดือนธันวาคม พ.ศ. 2554 เคยติดชาร์ตอันดับ 1 ของคลื่นลูกทุ่งมหานคร FM 95 Mkz ซึ่งเพลงนี้เป็นเพลงที่มีเนื้อหาในเพลงบางส่วนที่ดูไม่เหมาะสม จนทำให้เพลงต้องถูกแบนจากหลายสถานีวิทยุ
เพลง "จี-สตริง" เผยแพร่ครั้งแรก ในเดือนกุมภาพันธ์ พ.ศ. 2556
เพลง "ไม่ได้หักคาไว้" เผยแพร่ครั้งแรก ในเดือนพฤศจิกายน พ.ศ. 2556
เพลงควายกลางเมือง จากอัลบั้มควายกลางเมือง ได้เข้าชิงรางวัลพระพิฆเนศทองพระราชทาน ครั้งที่ 7 ประเภทเพลงเพื่อชีวิต
มิวสิกวีดีโอ เพลง หมาเดือนเก้า
มิวสิกวีดีโอ เพลง ลิ้นทองสองแฉก
Facebook ของ สุ ไทรงาม
เว็บไซต์ของ อาร์มี่เรคคอร์ด
http://www.oknation.net/blog/samarn-salee/2010/10/19/entry-1
ซานสตัด
ซานสตัด () เป็นเทศบาลของเนเธอร์แลนด์ ในจังหวัดนอร์ทฮอลแลนด์ ตั้งอยู่ทางตะวันตกของประเทศ มีเมืองสำคัญคือ ซานดัม เป็นส่วนหนึ่งของเขตปริมณฑลของกรุงอัมสเตอร์ดัม
เกาะซาคินทอส
เกาะซาคินทอส (; ) เป็นเกาะของประเทศกรีซ ในหมู่เกาะไอโอเนียน ในทะเลไอโอเนียน นอกฝั่งตะวันตกของประเทศ เป็นเกาะใหญ่เป็นอันดับ 3 ของหมู่เกาะไอโอเนียน มีพื้นที่ 410 ตร.กม. (158 ตร.ไมล์) เกาะมีที่ราบกว้างใหญ่อันอุดมสมบูรณ์ทางตอนกลาง และมีเนินเขาเตั้ง ๆ ทางด้านตะวันตก ผลิตลูกเกดเป็นสินค้าออก มีอุตสาหกรรมการท่องเที่ยว
รักษ์สุดา สินวัฒนา
รักษ์สุดา สินวัฒนา เกิดเมื่อวันที่ 10 สิงหาคม พ.ศ. 2513 เป็นนักแสดงชาวไทยและเธอได้รับรางวัลรองนางสาวไทยอันดับ 2 ประจำปี 2532 เป็นตัวแทนสาวไทยไปประกวด miss flower queen 1989 ที่ ญี่ปุ่นได้รองอันดับ 2
จันทนี สิงห์สุวรรณ
จันทนีย์ สิงห์สุวรรณ หรือ อ๋อย เกิดเมื่อวันที่ 8 เมษายน พ.ศ. 2511 เป็นขวัญใจช่างภาพนางสาวไทยปี 2529 ได้เป็นตัวแทนสาวไทยไปประกวดนางงามนานาชาติ ปี 1986 ที่ ญี่ปุ่น และเป็นนักแสดงชาวไทย
กีฬาฟันดาบในโอลิมปิกฤดูร้อน 2012 – เอเป้บุคคลชาย
กีฬาฟันดาบในโอลิมปิกฤดูร้อน 2012 ประเภทเอเป้บุคคลชาย
มีนักกีฬาเข้าร่วมแข่งขัน 30 คน จาก 24 ประเทศ
เดวิด แฟลร์
เดวิด ริชาร์ด แฟลร์ () เกิดวันที่ 6 มีนาคม ค.ศ. 1979 เป็นนักมวยปล้ำอาชีพชาวอเมริกัน เป็นอดีตนักมวยปล้ำของสมาคม เวิลด์เรสต์ลิงเฟดดิเรชั่น (ดับเบิลยูดับเบิลยูเอฟ) เวิลด์แชมเปี้ยนชิพเรสต์ลิง (ดับเบิลยูซีดับเบิลยู) ภายใต้ชื่อในวงการมวยปล้ำว่า เดวิด แฟลร์ () เป็นบุตรชายของอดีตแชมป์โลก 16 สมัย ริก แฟลร์ และเป็นพี่ชายของนักมวยปล้ำอาชีพชาวอเมริกัน รีด แฟลร์ และชาร์ลอตต์ เป็นอดีต แชมป์ยูเอส WCW และอดีต แชมป์โลกแทกทีม WCW
กีฬาฟันดาบในโอลิมปิกฤดูร้อน 2012 – เอเป้บุคคลหญิง
กีฬาฟันดาบในโอลิมปิกฤดูร้อน 2012 ประเภทเอเป้บุคคลหญิง
มีนักกีฬาเข้าร่วมแข่งขัน 36 คน จาก 20 ประเทศ
กีฬาฟันดาบในโอลิมปิกฤดูร้อน 2012 – เอเป้ทีมหญิง
กีฬาฟันดาบในโอลิมปิกฤดูร้อน 2012 ประเภทเอเป้ทีมหญิง
มีนักกีฬาเข้าร่วมแข่งขัน 24 คน จาก 8 ทีม 8 ประเทศ
กีฬาฟันดาบในโอลิมปิกฤดูร้อน 2012 – เซเบอร์ทีมชาย
กีฬาฟันดาบในโอลิมปิกฤดูร้อน 2012 ประเภทเซเบอร์ทีมชาย
มีนักกีฬาเข้าร่วมแข่งขัน 24 คน จาก 8 ทีม 8 ประเทศ
กีฬาฟันดาบในโอลิมปิกฤดูร้อน 2012 – เซเบอร์บุคคลชาย
กีฬาฟันดาบในโอลิมปิกฤดูร้อน 2012 ประเภทเซเบอร์บุคคลชาย
มีนักกีฬาเข้าร่วมแข่งขัน 36 คน จาก 20 ประเทศ
ชาย
หญิง
กีฬาฟันดาบในโอลิมปิกฤดูร้อน 2012 – เซเบอร์บุคคลหญิง
กีฬาฟันดาบในโอลิมปิกฤดูร้อน 2012 ประเภทเซเบอร์บุคคลหญิง
มีนักกีฬาเข้าร่วมแข่งขัน 30 คน จาก 24 ประเทศ
โรคของไอออนแชนเนล
โรคของไอออนแชนเนล () เป็นโรคซึ่งมีความผิดปกติของการทำงานของไอออนแชนเนลหรือโปรตีนที่ควบคุมการทำงานของไอออนแชนเนล โรคเหล่านี้อาจเป็นมาตั้งแต่กำเนิด (ส่วนใหญ่เกิดจากมีการกลายพันธุ์ของยีนที่สร้างออกมาเป็นไอออนแชนเนลหรือโปรตีนนั้น ๆ) หรือเป็นภายหลัง (ส่วนใหญ่เป็นจากภาวะออโตอิมมูนทำลายไอออนแชนเนล) ก็ได้
VIDEO Channel Surfing in Pediatrics by Carl E. Stafstrom, M.D., at the UW-Madison Health Sciences Learning Center.
กีฬาฮอกกี้ในโอลิมปิกฤดูร้อน 2012
กีฬาฮอกกี้โอลิมปิกฤดูร้อน2012 มีชิงชัย 2 เหรียญทอง
วัดโคนอน (จังหวัดนนทบุรี)
วัดโคนอน (วัดวัว) ตั้งอยู่ที่ตำบลบางสีทอง อำเภอบางกรวย จังหวัดนนทบุรี ก่อตั้งเมื่อปีพ.ศ. 2350 และได้รับพระราชทานวิสุงคามสีมา เมื่อวันที่ 17 กรกฎาคม พ.ศ. 2530 มีพระประธานได้แก่หลวงพ่อใหญ่ เป็นวัดที่มีเจ้าอาวาสองค์เแรกคือพระอธิการเชย จันทสาโรและและเจ้าอาวาสองค์ปัจจุบันคือพระครูวินัยธร รุ่งฤทธิ์ ฐิตทินโน
ชัญษร สาครจันทร์
ชัญษร สาครจันทร์ (ฟ้า) เป็นชาวจังหวัดชลบุรี เป็นบุตรีของนายสืบสมุทร สาครจันทร์ กัปตันสายการบินบางกอกแอร์เวย์ส(Bangkok Airways) และ นางรตี ตั้งธรรมสถิตย์ ได้รับตำแหน่งมิสไทยแลนด์ยูนิเวิร์ส พ.ศ. 2554 พร้อมรางวัลขวัญใจช่างภาพสื่อมวลการันตีความงาม และเข้าร่วมประกวดนางงามจักรวาล 2011 ณ กรุงเซาเปาลู, ประเทศบราซิล โดยฟ้าไม่สามารถผ่านเข้ารอบ16คนสุดท้าย แต่ได้รับรางวัลชุดประจำชาติยอดเยี่ยมอันดับ3 ซึ่งก็คือชุด"เหมราชนารี"
นางสาวชัญษร สาครจันทร์ หรือ "ฟ้า" เกิดวันที่ 18 มิถุนายน พ.ศ. 2533 เป็นมิสไทยแลนด์ยูนิเวิร์ส คนที่12ของประเทศอย่างสมบูรณ์แบบท่ามกลางความดีใจของบิดา สืบสมุทร สาครจันทร์ กัปตันสายการบินบางกอกแอร์เวย์ส(Bangkok Airways) และมารดา รตี ตั้งธรรมสถิตย์ ประกอบธุรกิจส่วนตัวประเภทจัดซื้อและซ่อมแซมอะไหล่เครื่องบินกองทัพเรือ รวมทั้งพี่ชาย นายมีสิทธิ์ สาครจันทร์ ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครโทรทัศน์ทั้งหมดด้านล่างนี้ออกอากาศทางช่องวัน
กิ่งจังหวัดโอชิมะ (โตเกียว)
กิ่งจังหวัดโอชิมะ เป็น 1 ใน 4 กิ่งจังหวัดของมหานครโตเกียว () โดยขึ้นกับองค์การบริหารส่วนมหานครโตเกียว ส่วนงานกิจการทั่วไป ("จิมะ" หรือ "ชิมะ" แปลว่าเกาะ)
ประวัติความเป็นมาของกิ่งจังหวัดโอชิมะ เรียงตามปี ค.ศ.
กิ่งจังหวัดโอชิมะมีอาณาเขตครอบคลุมตำบลและหมู่บ้านต่อไปนี้
เสนศิริอนุสรณ์
เสนศิริอนุสรณ์ เป็นชื่อทางแยกหนึ่งในจังหวัดบุรีรัมย์ ชื่อได้มาจากโรงเรียนเสนศิริอนุสรณ์ ทางจราจรกว้าง 4 เลน พร้อมกับไฟจราจร
เอดินซอน กาบานิ
เอดินซอน โรเบร์โต กาบานิ โกเมซ () หรือคนทั่วไปเรียกเขาว่า เอดินซอน กาบานิ เกิดเมื่อวันที่ 14 กุมภาพันธ์ ค.ศ. 1987 ในเมืองซัลโต ประเทศอุรุกวัย เป็นนักฟุตบอลชาวอุรุกวัย ปัจจุบันเล่นให้กับปารีแซ็ง-แฌร์แม็ง ในลีกเอิง ประเทศฝรั่งเศสและฟุตบอลทีมชาติอุรุกวัยในชุดปัจจุบัน โดยเขาเล่นในตำแหน่งกองหน้า
กาบานิเกิดเมื่อวันที่ 14 กุมภาพันธ์ ค.ศ. 1987 โดยเขามีเชื้อสายอิตาลี คุณพ่อและคุณแม่ของเขามีเชื้อสายอิตาลีอยู่ทั้งสองคน กาบานิสามารถพูดได้สามภาษา คือ ภาษาอิตาลี ภาษาอังกฤษ และภาษาสเปน กาบานิชอบรับประทานพิซซาตั้งแต่เด็ก กาบานิเริ่มเล่นฟุตบอลตั้งแต่ในวัย 12 ปี โดยเขาติดทีมชาติของฟุตบอลทีมชาติอุรุกวัยในชุด 20 ปี ตั้งแต่ปี ค.ศ. 2006 และติดทีมชาติชุดปัจจุบันในปี ค.ศ. 2008
กาบานิเล่นในตำแหน่งกองหน้า ได้รับใช้ทีมชาติทั้งหมด 37 นัด ทำประตูไปได้ 11 ประตู มีกองหน้าสองคนที่ทำประตูได้ใกล้เคียงกับกาบานิคือ ลุยส์ ซัวเรซ กองหน้าตัวหลักของสโมสรฟุตบอลบาร์เซโลนา และดิเอโก ฟอร์ลัน กองหน้าจอมหลักแหลมสโมสรฟุตบอลมุมไบซิตี ซึ่งทั้ง 3 คนนี้เป็นกองหน้าแกนหลักของฟุตบอลทีมชาติอุรุกวัยมาตลอด
สโมสรฟุตบอลเซนิตเซนต์ปีเตอร์สเบิร์ก
สโมสฟุตบอลเซนิตเซนต์ปีเตอร์สเบิร์ก หรือที่รู้จักกันดีในชื่อ เซนิตเซนต์ปีเตอร์สเบิร์ก เป็นสโมสรฟุตบอลใน ประเทศรัสเซีย ก่อตั้งในปี ค.ศ. 1925 ในเมือง เซนต์ปีเตอร์สเบิร์ก โดยเล่นในลีก รัสเซียน พรีเมียร์ลีก ซึ่งสโมสรฟุตบอลแห่งนี้เป็นสโมสรฟุตบอลที่มีชื่อเสียงมากในรัสเซียและมีแฟนบอลเยอะที่สุดในประเทศ ซึ่งสโมสรแห่งนี้ประสบความสำเร็จหลายอย่างไม่ว่าจะเป็นบอลถ้วย,บอลลีก และ บอลถ้วยในยุโรป ปัจจุบันอยู่ในการคุมทีมของ เซอร์เก้ เซมัค
โดยสโมสรแห่งนี้ได้ถ้วย รัสเซียฟุตบอลพรีเมียร์ลีก มาแล้ว 3 ครั้ง รัสเซียคัพ 2 ครั้ง รัสเซียพรีเมียร์ลีกคัพ 1 ครั้ง และ รัสเซียซุปเปอร์คัพ 2 ครั้ง และผลงานในระดับยุโรปสโมสรแห่งนี้เคยได้ ยูฟ่าคัพ มาแล้ว 1 สมัย ในปี 2008 และ ยูฟ่าซูเปอร์คัพ 1 สมัยในปี 2008 เหมือนกัน
พารานอยด์ (เพลงแบล็กแซ็บบาธ)
พารานอยด์ () เป็นเพลงของวงแบล็ก ซับบาธ วงดนตรีเฮฟวีเมทัลจากอังกฤษ อยู่ในอัลบั้มพารานอยด์ (1970) เพลงนี้ได้อันดับ 4 ในชาร์ตของ UK Singles Chart และอันดับที่ 61 ในชาร์ต "Billboard" Hot 100 และเพลงนี้ขึ้นอันดับ 1 ในชาร์ต German Singles Chart
กีฬายิมนาสติกในโอลิมปิกฤดูร้อน 2012
กีฬายิมนาสติกในโอลิมปิกฤดูร้อน 2012 มีการชิงชัย 18 เหรียญทอง
เวลาตามในประเทศสหราชอาณาจักร
รูม่านตาขยาย
รูม่านตาขยาย หรือ ม่านตาขยาย () คือภาวะซึ่งมีการขยายของรูม่านตา ส่วนใหญ่นิยามนี้เมื่อเป็นการขยายของรูม่านตาที่ไม่ใช่ภาวะปกติ (non-physiologic) แต่บางครั้งก็นิยามรวมถึงภาวะซึ่งอาจจะเป็นการตอบสนองปกติของรูม่านตาก็ได้ สาเหตุซึ่งไม่ใช่สาเหตุทางสรีรวิทยา (ปกติ) ของการมีม่านตาขยายอาจมาจากโรค การบาดเจ็บ หรือยาบางอย่าง ปกติแล้วรูม่านตาจะขยายเมื่ออยู่ในที่มืด และหดตัวเมื่ออยู่ในที่สว่าง เพื่อปรับแสงที่เข้าสู่ตาให้เหมาะสมกับการมองเห็น และไม่เป็นอันตรายต่อจอตา
ในภาวะม่านตาขยายนี้ รูม่านตาจะขยาย แต่ม่านตาจะหด
มากี้เบอร์รี่
มากี้เบอร์รี (, ) เป็นพืชดอกในสกุล "Aristotelia" กลุ่มเดียวกับ บลูเบอร์รี่,แบล็กเบอร์รี currants, acai, ราสเบอร์รี่ และ elderberries เป็นพืชหลายปี มีผลเล็กๆสีม่วงเข้มข้น ผลสามารถรับประทานได้ รสชาติอร่อย อมเปรี้ยวถึงหวาน ขึ้นอยู่กับผลที่สุก พบในป่าของชิลี
ผลของมากี้มีแอนโทไซยานิน รับประทานได้ นำไปอบแห้ง ทำแยม น้ำผลไม้ หรือเครื่องดื่ม
ภาษาเปอร์เซียของชาวยิว
ภาษาเปอร์เซียของชาวยิว (Judæo-Persian)หรือ ภาษายีดี (Jidi; IPA: /ʤiːdiː/) เป็นภาษาเปอร์เซียที่พูดโดยชาวยิวที่อาศัยอยู่ในอิหร่าน และเอกสารภาษาเปอร์เซียของชาวยิวที่เขียนด้วยอักษรฮีบรู ถ้ามองในมุมกว้าง ภาษานี้จะรวมสำเนียงทั้งหมดของภาษาเปอร์เซียที่ใช้โดยชาวยิวในจักรวรรดิเปอร์เซีย ในมุมที่แคบลง ภาษานี้หมายถึงสำเนียงที่พูดในเตหะราน 
หลักฐานแรกที่บ่งถึงการเข้ามาของคำในภาษาเปอร์เซียและเข้าสู่ภาษาในอิสราเอลพบในไบเบิล ภาษาฮีบรูและภาษาอราเมอิกมีคำเฉพาะจากภาษาเปอร์เซียเป็นจำนวนมาก ซึ่งเริ่มต้นขึ้นในจักรวรรดิอาแคมินิด หลังจากสิ้นสุดราชวงศ์นี้ไป 500 ปี เกิดการแพร่กระจายของชาวยิว การใช้ภาษาเปอร์เซียของชาวยิวในตะวันออกเป็นเช่นเดียวกับการใช้ภาษากรีกของชาวยิวในตะวันตก ภาษาเปอร์เซียจึงเป็นภาษาสำคัญของชาวยิวในบาบิโลเนีย ชาวยิวเหล่านี้ไม่มีสิทธิ์ในการพูดภาษาอราเมอิกและจะใช้ภาษาฮียรูหรือภาษาเปอร์เซีย การใช้ภาษาอราเมอิกของชาวยิวจะพบในอิสราเอล ดังนั้น จึงมีคำภาษาเปอร์เซียในทัลมุดของบาบิโลเนีย ส่วนตาร์คุมที่ใช้ภาษาอราเมอิกจะพบศัพท์ภาษาเปอร์เซียน้อยมาก
มีกวีนิพนธ์ทางศาสนาที่ใช้ภาษาเปอร์เซียของชาวยิว ใกล้เคียงกับกวีนิพนธ์ในภาษาเปอร์เซียคลาสสิก
กลุ่มอาการหลงผิดว่าแขนขายังคงอยู่
กลุ่มอาการหลงผิดว่าแขนขายังคงอยู่ () คืออาการที่ผู้ป่วยรู้สึกว่าอวัยวะที่ขาดหายไปหรือถูกตัดไปนั้นยังคงติดอยู่กับร่างกาย และเคลื่อนไหวสอดคล้องกับอวัยวะอื่น ๆ ผู้รับการตัดอวัยวะ 60-80% ยังมีความรู้สึกของอวัยวะที่ถูกตัดไปอยู่ ความรู้สึกนี้ส่วนใหญ่เป็นความรู้สึกเจ็บปวด ความรู้สึกหลงผิดว่าอวัยวะยังคงอยู่นี้อาจเกิดกับอวัยวะอื่น ๆ ที่ไม่ใช่แขนขาก็ได้ เช่น เต้านม ฟัน ตา เป็นต้น แขนขาที่ถูกตัดไปนั้นมักถูกรู้สึกว่าสั้นลงกว่าปกติ อยู่ในท่าทางที่ผิดรูปและเจ็บปวด ส่วนใหญ่อาการเจ็บปวดนี้มักเป็นมากขึ้นเมื่อมีความเครียด ความกังวล หรืออากาศเปลี่ยนแปลง อาการเจ็บปวดมักเป็น ๆ หาย ๆ และมีความถี่และความรุนแรงลดลงเมื่อเวลาผ่านไป
ทางหลวงเอเชียสาย 3
ทางหลวงเอเชียหมายเลข 3 (AH3) เป็นทางหลวงสายหนึ่งในโครงการเครือข่ายทางหลวงเอเชีย มีความยาว 7,331 กิโลเมตร (4,555 ไมล์) โดยเริ่มต้นจากเมืองอูลาน-อูเด ประเทศรัสเซีย ผ่านประเทศจีน พม่า ลาว ผ่านพรมแดนลาวที่อำเภอเชียงของ และสิ้นสุดที่ทางหลวงแผ่นดินหมายเลข 1 หรือถนนพหลโยธิน (AH2) ที่แยกแม่กรณ์ อำเภอเมืองเชียงราย จังหวัดเชียงรายระยะทางที่ผ่านในประเทศไทย 116.5 กิโลเมตร
กีฬาแฮนด์บอลในโอลิมปิกฤดูร้อน 2012
กีฬาแฮนด์บอลโอลิมปิกฤดูร้อน2012 มีชิงชัย 2 เหรียญทอง
โรงแรมอมารี เอเทรียม
โรงแรมอมารี เอเทรียม (Amari Atrium Hotel ) ตั้งอยู่บนถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร บริหารงานโดยกลุ่มออนิกซ์ เป็นหนึ่งใน 13 สาขาของอมารีในประเทศไทย ประกอบไปด้วยห้องพักทั้งสิ้น 568 ห้อง
ไข่สั่น
ไข่สั่น เม็ดสั่น หรือ ไข่รัก () เป็นอุปกรณ์มีลักษณะอย่างไข่สัตว์ปีกหรือกระสุนปืนสำหรับสร้างความสั่นสะเทือนเพื่อเร้ากำหนัดโดยสอดใส่เข้าไปในช่องคลอดหรือทวารหนัก มักเป็นส่วนหนึ่งของของเล่นทางกามวิสัยที่แยกชิ้นส่วนกันใช้งานได้ แต่ละชิ้นมักมีขนาดยาวสองถึงสามนิ้ว และสูงราวสามนิ้วครึ่ง
ไข่สั่นประกอบด้วยอุปกรณ์สั่นซึ่งมีรูปดังไข่หรือกระสุนหนึ่งชิ้น โดยอาจมีสายไฟเชื่อมต่อหรือไม่ก็ได้ และมีเครื่องควบคุมระยะไกลหนึ่งชิ้นสำหรับสั่งการสั่นสะเทือนผ่านระบบคลื่นความถี่ทางวิทยุ ไข่สั่นบางรุ่นอาจมีวงจรรวมฝังอยู่เพื่อสร้างรูปแบบการสั่นที่พิเศษจากรูปแบบปรกติ เป็นต้นว่า เต้นเป็นจังหวะ (pulsation) หรือเพิ่มระดับความแรง (escalation) ได้ ซึ่งอาจช่วยประเทืองกามารมณ์ของผู้ใช้บางคน ไข่สั่นประเภทที่ไม่มีสายเชื่อมต่อนั้นเหมาะสำหรับใช้ในระยะไกล แต่ไม่เหมาะสำหรับทวารหนัก เพราะหลุดเข้าไปในรูทวารได้
ไข่สั้นนั้นประกอบขึ้นจากวัสดุจำพวกยาง ซิลิโคน โลหะ พลาสติก หรือแก้วอย่างใดอย่างหนึ่งหรือหลายอย่างประสมกัน และอาจหุ้มด้วยวัสดุอ่อนนุ่มยืดหยุ่นได้ เช่น เยลลี หรือซิลิโคน เพื่อประโยชน์ให้เกิดความสุขเมื่อสัมผัส วัสดุเหล่านี้บางทีก็ทำเป็นสีสันต่าง ๆ เพื่อให้ผู้ใช้รื่นเริงบันเทิงใจ
ไข่สั่นมีหลายประเภท แต่ละประเภทกำหนดขึ้นเพื่อใช้ประโยชน์หลายรูปแบบต่างกันไป เป็นต้นว่า ไข่เดี่ยว (single egg) มีไข่หนึ่งใบทำงานด้วยแผงควบคุมและใส่ถ่านที่ตัวไข่นั้นเอง ประเภทนี้มักสั่นอย่างเดียว ไม่มีหน้าที่พิเศษหลากหลายเหมือนประเภทอื่น, ไข่คู่ (double eggs) แยกกันสั่นด้วยอัตราความถี่และความเร็วต่างกันหรือเหมือนกันแล้วแต่กำหนด เพื่อเพิ่มการสั่นสะเทือนขึ้นอีกเท่า และไข่สั่นไร้สายประกอบเครื่องควบคุมระยะไกล (wireless love egg with a remote control) มีไข่จะกี่ใบก็แล้วแต่ ซึ่งล้วนไม่มีสายเชื่อม และทำงานตามที่เครื่องควบคุมระยะไกลสั่ง
ไข่สั่นเป็นของเล่นอเนกประสงค์ทางกามวิสัย ชายหรือหญิงก็ใช้ได้ทั้งสิ้น และอาจใช้ได้แก่หลาย ๆ ส่วนของร่างกาย เป็นต้นว่า สอดใส่ไข่สั่นเข้าไปในช่องคลอดดังสอดใส่แทมพอน (ผ้าอนามัยแบบสอด) แล้วให้ไข่สั่นทำงานเพื่อสร้างความสั่นสะเทือนเป็นช่วง ๆ ไป หรือใช้แก่ปุ่มกระสัน (clitoris) โดยตั้งไข่สั่นไว้กระหนาบกับปุ่มกระสันเป็นต้น หรือใช้แก่หัวนม ตลอดจนอัณฑะ และองคชาตก็ได้
ไข่สั่นอาจใช้ขณะสำเร็จความใคร่ด้วยตนเอง หรือก่อนหรือขณะร่วมประเวณีกันก็ได้ ไข่สั่นแบบไข่คู่นั้นมักใช้แก่ช่องคลอดและทวารหนัก หรืออาจใช้แก่ทวารหนักของคู่รักทั้งสองเมื่อสมสู่กัน หรือช่องคลอดของหญิงสาวรักร่วมเพศทั้งสองเมื่อร่วมประเวณีกันก็ได้
อนึ่ง ไข่สั่นอาจใช้ร่วมกับของเล่นทางกามวิสัยชิ้นอื่น เป็นต้นว่า พวงองคชาตแบบคล้องสะเอว เพื่อเร้ากำหนัดให้แก่หญิงผู้คล้อง
• ไข่สั่นไร้สาย
สำนักงานปลัดกระทรวงวิทยาศาสตร์และเทคโนโลยี
สำนักงานปลัดกระทรวง (Office of the Permanent Secretary : OPS) เป็นส่วนราชการระดับกรม ในสังกัดกระทรวงวิทยาศาสตร์และเทคโนโลยี
วัดสามพระยา
วัดสามพระยา เป็นพระอารามหลวงชั้นตรี ชนิดสามัญ เดิมเป็นวัดราษฎร์ สถานที่ตั้งอยู่ที่ แขวงวัดสามพระยา เขตพระนคร กรุงเทพมหานคร ชาวบ้านในละแวกนั้นบ้างก็เรียกชื่อวัดว่า วัดสัก หรือ วัดบางขุนพรหม สันนิษฐานว่า สร้างมาตั้งแต่สมัยกรุงศรีอยุธยาเป็นราชธานี ได้มีการก่อสร้างและบูรณปฏิสังขรณ์เสนาสนะ มาโดยลำดับ
ครั้นต่อมา ในรัชกาลที่ ๓ ได้มีพี่น้องร่วมบิดามารดา ประกอบด้วย พระยาราชภักดี (สิงห์ทอง) พระยาเทพอรชุน (ทองปาน) และพระยาราชวรานุกูล (ทองคำ) รวมสามคนพี่น้อง ตามประวัติ บิดาท่านชื่อ มะทอเปิ้น อพยพมาจากรามัญประเทศ แต่ มารดาท่านไม่ปรากฏนาม พี่น้องทั้งสาม ได้จัดสร้างวัดนี้ขึ้นใหม่ แล้วเสร็จจึงได้ทูลเกล้าฯ ถวายเป็นวัดหลวง พระบาทสมเด็จพระนั่งเกล้าเจ้าอยู่หัว มอบพระราชทานนามวัดว่า “วัดสามพระยา”
กีฬายูโดในโอลิมปิกฤดูร้อน 2012
กีฬายูโดในโอลิมปิกฤดูร้อน2012 มีการชิงชัย 14 เหรียญทอง
เปลือกไข่
เปลือกไข่ () คือ ส่วนนอกของฟองไข่ของสัตว์บางประเภท เช่น ไก่ นก งู มีลักษณะแข็งแต่เปราะ หุ้มส่วนที่เป็นของเหลวซึ่งจะเจริญเติบโตเป็นตัวต่อไป
แมลงและสัตว์ขาปล้องเหล่าอื่นวางไข่หลายแบบหลายทรง ไข่บางอย่างมีเมือกหรือหนังหุ้ม บางอย่างมีเปลือกอันแข็งบ้างอ่อนบ้างคละกันไป ที่อ่อนนั้นมักเป็นโปรตีนซึ่งอาจอยู่ในรูปเส้นใยหรือของเหลว ที่แข็งนั้นมักสำหรับไข่จำต้องอยู่ในสภาพอากาศอันแห้ง ประกอบด้วยโปรตีนที่ขจัดน้ำหรือแร่แล้ว และมีระบบดังรูขุมขนเพื่อให้อากาศได้ตกเข้าแก่สิ่งมีชีวิตภายใน
สำหรับสัตว์ขาปล้องนั้น โดยแท้แล้วไข่หามีเปลือกไม่ พื้นผิวภายนอกสุดของไข่นั้นเป็นเยื่อของเอ็มบริโอเรียก โครอยด์ (choroid) ทำหน้าที่หุ้มป้องกันสิ่งชั้นใน โดยมีโครงสร้างซับซ้อนและหลายชั้นยิ่งนัก ชั้นนอกสุดของโครอยด์เรียก เอกโซโคเรียน (exochorion) นอกจากนี้ ชั้นนอกสุดของไข่สัตว์ขาปล้องอาจมีสิ่งประดับประดามากมายด้วย
ตามธรรมดาแล้ว ไข่ซึ่งปลาและสัตว์สะเทินน้ำสะเทินบกวางนั้นมักมีเยื่อนอกเอ็มบริโอหุ้มไว้ แต่จะไม่มีเปลือกพัฒนาขึ้นมาหุ้มเยื่อนั้น ไม่ว่าเปลือกแข็งก็ดี เปลือกอ่อนก็ดี ไข่สัตว์เช่นว่าบางเหล่าซึ่งต้องวางออกโดยอาศัยกำลังทางกายหรือการดูดความชื้นนั้นมีสารอันหนาเป็นแผ่นคล้ายหนังหุ้มอยู่ เพราะไข่อย่างนี้มักเล็กและบอบบางยิ่งนัก
ส่วนไข่สัตว์เลื้อยคลานนั้น หลายประเภทมีเปลือกที่ยืดหยุ่นได้และเป็นแคลเซียม และบางประเภทมีไข่แข็ง ส่วนไข่งูนั้นโดยปรกติมีเปลือกเป็นแผ่นคล้ายหนังเพื่อยึดไข่ฟองหนึ่งกับอีกฟองหนึ่ง ส่วนไข่เต่านั้นแข็งบ้างหนาบ้างคละสุดแต่สายพันธุ์ หลาย ๆ สายพันธุ์วางไข่ซึ่งมีรูปพรรณคล้ายไข่นกเป็นอันมาก
สำหรับสัตว์เลี้ยงลูกด้วยนมและออกลูกเป็นไข่นั้น มีไข่เปลือกบางซึ่งคล้ายคลึงไข่สัตว์เลื้อยคลาน เปลือกนั้นเกิดขึ้นโดยทับถมอยู่บนฟองไข่ขณะอยู่ในชั้นต่าง ๆ ภายในมดลูก ในระหว่างกระบวนการนั้น ไข่อาจดูดซึมของเหลวและมีขนาดเจริญขึ้นโดยลำดับ ส่วนชั้นนอกสุดซึ่งแข็งกระด้างที่สุดนั้นจะไม่เกิดจนกว่าไข่จะโตเต็มขนาด
กลุ่มอาการสตีเฟนส์–จอห์นสัน
กลุ่มอาการสตีเวนส์–จอห์นสัน () เป็นโรคที่มีผลมาจากปฏิกิริยาภูมิคุ้มกันของร่างกายตอบสนองต่อยา การติดเชื้อ การเจ็บป่วย ทำให้เกิดการอักเสบของเซลล์ผิวหนังและเยื่อบุผิวทั่วร่างกาย เกิดการตายของเซลล์เยื่อบุผิวทำให้แยกลอกออกจากชั้นหนังแท้ ผู้ป่วยในกลุ่มอาการนี้มีทั้งที่ทราบสาเหตุและไม่ทราบสาเหตุแน่ชัดในปริมาณใกล้เคียงกัน สามารถพบได้ในทุกวัย ส่วนใหญ่เชื่อว่าเป็นปฏิกิริยาไวเกินต่อสิ่งกระตุ้นที่มีการตอบสนองไปยังชั้นผิวเยื่อเมือก
มีผื่น ตุ่ม ที่ผิวหนังและเยื่อบุผิว ก่อนมีผื่นประมาณ 1 - 14 วัน จะมีไข้ ปวดศีรษะ ปวดเมื่อยตามตัว เจ็บคอ เป็นหวัด ไอ ปวดข้อ อาเจียน ถ่ายเหลว จากนั้นจะมีผื่นที่ผิวหนังโดยเริ่มบริเวณใบหน้า คอ คาง ลำตัว และลามไปทั่วร่างกาย
ในขั้นต้นจะมีลักษณะเป็นผื่นแดง และกลายเป็นตุ่มน้ำพุพองแล้วลอกออก หากกดรูดที่ผิวหนังจะเป็นตุ่มน้ำเกิดขึ้น ผื่นมักจะไม่มีอาการคัน จะมีอาการเหล่านี้ประมาณ 2 - 6 สัปดาห์ หากหายจากอาการเหล่านี้แล้วจะเหลือเป็นรอยคล้ำ
ส่วนผื่นบริเวณเยื่อบุอาจเกิดขึ้นได้พร้อมกับผื่นที่ผิวหนัง หรือ เกิดทีหลัง เช่น เยื่อบุตา จมูก ปาก อวัยวะเพศ ทวารหนัก เยื่อบุปากจะขึ้นเป็นตุ่มน้ำและแตกเป็นสะเก็ดสีม่วงแดง อาจมีอาการเจ็บปาก กินอาหารหรือดื่มน้ำได้น้อยหรืออาจไม่ได้โดยสิ้นเชิง
หากเป็นที่เยื่อบุตา จะทำให้เจ็บตา น้ำตาไหล ตาแดง ตาแฉะ อาจลืมตาไม่ได้
อวัยวะเพศและทวารหนัก จะทำให้ขับถ่ายลำบาก ปัสสาวะแสบขัด ท้องผูก
ทั้ง SJS , toxic epidermal necrolysis และ erythema multiforme มีลักษณะเฉพาะคือมีการตายของชั้นผิวหนังเป็นบริเวณกว้างโดยมีการอักเสบร่วมด้วยน้อยมาก
เอเอฟเอฟ ซูซูกิ คัพ 2010
อาเซียนฟุตบอลแชมเปียนชิพ 2010 หรือ เอเอฟเอฟ ซูซูกิ คัพ 2010 ครั้งนี้ถูกจัดขึ้นเป็นครั้งที่ 8 ในวันที่ 1-29 ธันวาคม พ.ศ. 2553 นี้โดยประเทศอินโดนีเซียและประเทศเวียดนามจะเป็นเจ้าภาพร่วมในรอบแบ่งกลุ่มครั้งนี้
รอบคัดเลือก ถูกจัดขึ้นในวันที่ 22-26 ตุลาคม พ.ศ. 2553 ที่ประเทศลาว ประกอบด้วย 4 ประเทศที่มีอันดับ FIFA Ranking ต่ำสุดของรายการนี้ คือ ลาว , กัมพูชา , ฟิลิปปินส์ และติมอร์ตะวันออก โดยไม่มีประเทศบรูไนดารุสซาลาม เพราะยังไม่พ้นโทษแบนสมาคมฟุตบอลภายในประเทศจาก FIFA
6 ทีมที่ได้สิทธิ์เล่นในรอบสุดท้าย:
2 ทีมที่ผ่านเข้าสู่รอบคัดเลือก:
ประธานาธิบดีเกาหลีใต้
ประธานาธิบดีแห่งสาธารณรัฐเกาหลี (대한민국의 대통령; 大韓民國大統領) ตามรัฐธรรมนูญแห่งสาธารณรัฐเกาหลี ประธานาธิบดีเป็นประมุขฝ่ายบริหาร, ผู้บัญชาการทหารสูงสุดและประมุขแห่งรัฐของสาธารณรัฐเกาหลี ในรัฐธรรมนูญและรัฐบัญญัติการเลือกตั้งประธานาธิบดีปี 2530 ได้จัดให้มีการเลือกตั้งประธานาธิบดีเป็นการเลือกตั้งแบบทางตรงโดยการลงคะแนนลับ ถือเป็นการสิ้นสุดการเลือกตั้งประธานาธิบดีทางอ้อม 16 ปีก่อนหน้านั้นใน 2 รัฐบาลก่อน โดยประธานาธิบดีที่มาจากการเลือกตั้งโดยทางตรงจะมีวาระการดำรงตำแหน่ง 5 ปีและไม่สามารถลงสมัครรับเลือกตั้งได้อีก ถ้าตำแหน่งประธานาธิบดีว่างลง จะต้องมีการเลือกตั้งใหม่ภายใน 60 วัน ในระหว่างนี้นายกรัฐมนตรีหรือรัฐมนตรีอาวุโสอื่นในคณะรัฐมนตรีจะปฏิบัติหน้าที่รักษาการประธานาธิบดี ซึ่งเป็นการรักษาการตามกฎหมาย ในขณะที่ดำรงตำแหน่งประธานาธิบดีจะอาศัยอยู่ในทำเนียบสีน้ำเงิน (청와대; 靑瓦臺) และได้รับการยกเว้นจากความรับผิดทางอาญา ยกเว้นความผิดเกี่ยวกับการจลาจลหรือเป็นกบฏ
ปัจจุบัน มุน แจ-อิน เป็นประธานาธิบดีของเกาหลีใต้ ได้เข้าพิธีสาบานตนรับตำแหน่งในวันที่ 10 พฤษภาคม 2560 ซึ่งเป็นการเข้ารับตำแหน่งอย่างเรียบง่ายและรวดเร็ว เพื่อไม่ให้เกิดสูญญากาศทางการเมืองระหว่างประเทศที่กำลังตึงเครียดบนคาบสมุทรเกาหลีและการเมืองภายใน ในปัจจุบัน
ในหมวดที่ 4 ของรัฐธรรมนุญแห่งสาธารณรัฐเกาหลีได้กล่าวถึงอำนาจและหน้าที่ของประธานาธิบดีเกาหลีใต้ คือ
และประธานาธิบดียังมีอำนาจ
หากสภาแห่งชาติประกาศลงคะแนนเสียงไม่เห็นด้วยกับการตัดสินใจของประธานาธิบดี คำสั่งนั้นถือเป็นโมฆะ
ตีโต บีลานอบา
ฟรันเซสก์ "ตีโต" บีลานอบา อี บาโย () เกิดเมื่อวันที่ 17 กันยายน พ.ศ. 2512 เป็นนักฟุตบอลชาวสเปน เล่นในตำแหน่งกองกลาง มีชื่อเสียงเป็นที่รู้จัก ในฐานะผู้จัดการทีมสโมสรฟุตบอลบาร์เซโลนา
หลังจากเลิกเล่นฟุตบอลแล้ว ตีโตเข้าเป็นผู้ช่วยของชูเซบ กวาร์ดีโอลา ผู้จัดการทีมบาร์เซโลนาในขณะนั้น ซึ่งเป็นส่วนหนึ่ง ที่ช่วยให้สโมสรเป็นแชมป์ถึง 14 รายการ ในฤดูกาล 2012 สโมสรเลื่อนตำแหน่งให้ตีโต ขึ้นเป็นผู้จัดการทีมแทนกวาร์ดีโอลา และเป็นแชมป์ลาลีกา ฤดูกาล 2012–13 ต่อมาเมื่อ 19 กรกฎาคม 2013 ตีโตต้องลาออกจากผู้จัดการทีมบาร์เซโลนา เนื่องจากแพทย์ตรวจพบมะเร็งที่ต่อมน้ำลาย ซึ่งหากเขายังทำงานต่อไป จะเป็นอุปสรรคต่อการรักษา และในที่สุด 25 เมษายน 2014 ตีโตก็ถึงแก่กรรม ขณะมีอายุ 45 ปี ด้วยสาเหตุจากเนื้อร้ายดังกล่าว
ผื่นแพ้ยา
ผื่นแพ้ยาคือภาวะซึ่งมีผลไม่พึงประสงค์ของยาเกิดขึ้นที่ผิวหนัง ส่วนใหญ่เป็นไม่มากและหายได้เองเมื่อหยุดยาที่เป็นสาเหตุ นอกจากผิวหนังแล้วยายังอาจทำให้มีการเปลี่ยนแปลงของเส้นผม เส้นขน และเล็บได้ ส่งผลต่อชั้นเยื่อเมือก หรือทำให้เกิดอาการคันโดยไม่มีผื่นก็ได้
รายชื่อนครในประเทศเกาหลีใต้
รายชื่อเมืองในสาธารณรัฐเกาหลี
กลอนสังขลิก
กลอนสังขลิก จัดเป็นกลอนชาวบ้านประเภทเพลงเด็ก โดยส่วนใหญ่เป็นบทร้องเล่น ลักษณะเด่นอยู่ที่การส่งสัมผัสไม่เหมือนกับกลอนสุภาพ
กลอนสังขลิกบังคับสัมผัส 2 แห่ง ได้แก่ สัมผัสระหว่างวรรคแรกกับวรรคหลังในบาทเดียวกันแห่งหนึ่ง และสัมผัสท้ายบาทแรกกับท้ายวรรคแรกของบาทต่อไปอีกแห่งหนึ่ง เกี่ยวเนื่องกันไปเรื่อยๆ จนตลอดบท
จำนวนคำในวรรคมีตั้งแต่วรรคละ 3 คำ ถึงวรรคละ 5 คำ กำหนดบาทละ 2 วรรค บทหนึ่งจะมีกี่บาทก็ได้
จากบทร้องเล่นของเด็กไทยสมัยเก่า ใน"ประชุมลำนำ" ของ "หลวงธรรมาภิมณฑ์"
หลวงธรรมาภิมณฑ์ ได้ประดิษฐ์แบบของกลอนสังขลิกไว้ 8 ชนิด ตามจำนวนคำในวรรค ตั้งแต่กลอน 2 ถึงกลอน 9 แต่ไม่ค่อยเป็นที่แพร่หลายนัก
กลอนหัวเดียว
กลอนหัวเดียว เป็นกลอนชาวบ้านเช่นเดียวกับกลอนสังขลิก ลักณะเด่นอยู่ที่การส่งสัมผัสท้ายบทเป็นเสียงเดียวกันทุกบาท จึงได้ชื่อว่า กลอนหัวเดียว มักพบในบทเพลงกล่อมเด็กและบทเพลงปฏิพากย์ เช่น เพลงเรือ ลำตัด เพลงอีแซว เพลงฉ่อย เป็นต้น
== ลักษณะบังคับติ้วๆ
กลอนหัวเดียว บังคับบาทละ 2 วรรค จำนวนคำในวรรคมีตั้งแต่ 4 - 10 คำ ถ้าจำนวนคำในวรรคมากอาจเพิ่มสัมผัสกลางวรรคอีกแห่งหนึ่งเพื่อให้เป็นจังหวะเวลาร้อง บทหนึ่งแต่งกี่บาทก็ได้ไม่จำกัด
บังคับสัมผัส 2 แห่ง คือ สัมผัสระหว่างวรรคกับสัมผัสท้ายบาท สัมผัสท้ายบาทเป็นเสียงเดียวกันทุกบาทตลอดบท ถ้าส่งสัมผัสเสียง "อา" เรียกว่า"กลอนลา" ส่งสัมผัสเสียง "อี" เรียกว่า"กลอนลี" ส่งสัมผัสเสียง "ไอ" เรียกว่า"กลอนไล"
ตัวอย่างกลอนหัวเดียวส่งสัมผัสด้วย"กลอนไล" จากเพลงฉ่อย ของเก่าในหลักภาษาไทย ของ พระยาอุปกิตศิลปสาร
แกสตริโนมา
แกสตริโนมา () เป็นเนื้องอกในตับอ่อนหรือลำไส้เล็กส่วนต้น (ดูโอดีนัม) ซึ่งหลั่งฮอร์โมนแกสตรินออกมามากผิดปกติ ทำให้เกิดแผลในลำไส้และกระเพาะอาหารได้
บ่อยครั้งเนื้องอกแกสตริโนมานี้เป็นที่มาของการหลั่งแกสตรินมากผิดปกติจนทำให้เกิดกลุ่มอาการโซลลินเจอร์-เอลลิสันได้
วันดี ศรีตรัง
สาธนา พงษ์สว่าง มีชื่อแต่แรกเกิดว่า ไวดี บริมาตร์ และเป็นที่รู้จักในชื่อ วันดี ศรีตรัง (23 กุมภาพันธ์ พ.ศ. 2493 — 31 สิงหาคม พ.ศ. 2518) เป็นนักแสดงชาวไทย ซึ่งมีชื่อเสียงจากผลงานภาพยนตร์เรื่อง "ชู้" ในปี พ.ศ. 2515
วันดี ศรีตรัง เกิดเมื่อวันที่ 23 กุมภาพันธ์ พ.ศ. 2493 ที่อำเภอย่านตาขาว จังหวัดตรัง บิดาของเธอเป็นช่างก่อสร้าง ชื่อ เปรียม บริมาตร์ กับมารดาชื่อ กิมเจ็ง พิพัฒนกุล ภายหลังบิดามารดาได้หย่าร้างกัน เธอและวิชัย บริมาตร์ พี่ชายจึงอยู่ในการดูแลของย่าที่ย่านตาขาว ส่วนมารดาแยกไปพำนักอยู่ในทับเที่ยง
เธอมีหน้าตาคมขำนัยน์ตาโต แต่มีเชื้อสายจีนจากมารดา และเธออาจมีเชื้อสายแขกจากบิดา เนื่องจากสกุลบริมาตร์ของเธอมีทั้งชาวพุทธและมุสลิม
เธอเคยชนะเลิศประกวดเทพีศรีตรัง และนางงามเทศบาลประจำปี 2510
ในปี พ.ศ. 2511 เธอได้ขอเปี๊ยก โปสเตอร์ เพื่อมาแสดงภาพยนตร์ แต่ถูกปฏิเสธไปในช่วงแรกเนื่องจากเปี๊ยกต้องการนักแสดงสาวชาวบ้าน แต่ครั้งนั้นเธอแต่งตัวอย่างเพชรา เชาวราษฎร์ และภายหลังเธอก็กลับมาหาเปี๊ยกอีกครั้งโดยไม่แต่งหน้า ครั้งนี้เธอจึงได้แสดงหนังเรื่อง "ชู้" ซึ่งประกบคู่กับ กรุง ศรีวิไล และมานพ อัศวเทพ
หลังจากงานแสดงภาพยนตร์ดังกล่าวก็มีชื่อเสียงมากขึ้น และมีผลงานภาพยนตร์ 14 เรื่องในช่วง 3 ปีของการแสดง และรับบทเป็นนางเอกทั้งหมดแต่เป็นนางเอกสาวกร้านโลก และได้ร่วมแสดงกับดาราชายที่มีชื่อเสียงหลายคน เช่น กรุง ศรีวิไล, ไพโรจน์ ใจสิงห์, สมบัติ เมทะนี, ยอดชาย เมฆสุวรรณ และนาท ภูวนัย
เธอเป็นนักแสดงที่กล้าเปิดเผยว่าเธอเคยผ่านการสมรสมาแล้ว ก่อนเข้าวงการ เธอได้สมรสกับสิน สินไชย พ่อค้าขายหมูในตลาดของจังหวัดตรัง
ต่อมาช่วงปี พ.ศ. 2517 เธอมีความสัมพันธ์กับสมชาย พงษ์สว่าง (หย็อง ไบคาน) ชาวไทยเชื้อสายปากีสถาน ที่ต่อมาได้ถูกสมชายลักพาตัวเธอไปแต่งงานที่ประเทศปากีสถาน ก่อนกลับมาประเทศไทย เธอถูกคุมตัวอยู่ในไร่ของสมชายมาโดยตลอด ทั้งสองมีบุตรด้วยกันหนึ่งคน เป็นหญิงชื่อ โซเบดา พงษ์สว่าง ขณะที่บุตรดังกล่าวมีอายุได้เพียงห้าเดือน วันดีก็เสียชีวิตอย่างเป็นปริศนาเมื่อวันที่ 31 สิงหาคม พ.ศ. 2518 สภาพศพไม่มีบาดแผลใด พบเพียงเสื้อผ้าที่สวมใส่หลุดลุ่ย ซึ่งสมชายผู้สามีได้อ้างว่าวันดีเสียชีวิตเพราะกินยาเกินขนาด และศพถูกฝังในมัสยิดมะฮ์บาคูล่านารี
ส่วนนายสมชาย พงษ์สว่าง ก็มิได้สมรสใหม่กับใคร ภายหลังเขาถูกลอบยิงเสียชีวิต
เตอร์นาวา
เตอร์นาวา (), ทือร์เนา () หรือ นอจโซมบอต () เป็นเมืองในประเทศสโลวาเกีย ตั้งอยู่ทางตะวันตกของประเทศ อยู่ห่างจากกรุงบราติสลาวาไปทางทิศตะวันออกเฉียงเหนือ 47 กม. ริมฝั่งแม่น้ำเตอร์นาวา เป็นเมืองหลวงของแคว้นเตอร์วานา เป็นเมืองประวัติศาสตร์ เต็มไปด้วยโบสถ์เก่ามากมายในกำแพงเมือง
เพลงเรือ
เพลงเรือ เป็นเพลงพื้นบ้านที่เล่นกันในฤดูน้ำหลาก เป็นเพลงปฏิพากย์ชนิดเดียวที่ร้องเล่นกลางลำน้ำโดยพ่อเพลงและแม่เพลงอยู่คนละลำ จังหวัดที่เล่นเพลงเรือ ได้แก่ จังหวัดที่อยู่ริมแม่น้ำในภาคกลาง เช่น อยุธยา อ่างทอง สิงห์บุรี สุพรรณบุรี ลพบุรี และพิษณุโลก เพลงเรือส่วนใหญ่จะถนัดร้องบทชิงชู้ ฉันทลักษณ์เหมือนเพลงปรบไก่
การร้องเพลงเรือจะมีบทลูกคู่รับว่า "ฮ้าไฮ้" และมีบทกระทุ้งว่า "ชะชะ" ดังตัวอย่างบทจากเพลงเรือนอกจากจะร้องแบบธรรมดาแล้วยังมีบทร้องพิเศษที่เรียกว่า "ออกช่อ" ต่อท้าย ดังตัวอย่าง
ทอร์สเฮาน์
ทอร์สเฮาน์ (, ; ) เป็นเมืองหลวงและเมืองที่ใหญ่ที่สุดของหมู่เกาะแฟโร ดินแดนของประเทศเดนมาร์ก ตั้งอยู่ทางตอนใต้และเป็นส่วนหนึ่งของชายฝั่งทิศตะวันตกของเมืองสเตรอเมอ เมืองมีประชากรราว 13,000 คน (ค.ศ. 2008)
ปัทมา ปานทอง
ปัทมา ปานทอง เกิดเมื่อวันที่ 16 ธันวาคม พ.ศ. 2510 เป็นนักแสดงชาวไทย มีผลงานสร้างชื่อคือภาพยนตร์เรื่อง "เด็ดหนวดพ่อตา" ละครเรื่อง "หมูแดง", "ขมิ้นกับปูน" และมีผลงานเพลง อัลบั้มชุดที่ 2 "ไม่เป็นไร" และอัลบั้มคู่ ชื่อชุด "คู่เท่ห์"
= ประวัติ =
ปัทมา เกิดที่กรุงเทพ มีพี่น้อง 4 คน เป็นคนสุดท้อง
เริ่มเข้าวงการตั้งแต่อายุ 9 ปี จากคำชักชวนของ ไพโรจน์ สังวริบุตร โดยแสดงภาพยนตร์เรื่องแรกคือ "7 ซูเปอร์เปี๊ยก ของ สักกะ จารุจินดา ซึ่งประสบความสำเร็จพอสมควร หลังจากนั้นไม่ได้รับบทการแสดงอะไร ต่อมาอีก 6 ปี กลับมาทดสอบหน้ากล้องอีกครั้ง และได้รับบทเป็นนางเอกในภาพยนตร์เรื่อง "เด็ดหนวดพ่อตา" แสดงคู่กับ ไพโรจน์ สังวริบุตร
จากนั้นได้แสดงภาพยนตร์ทั้งบท นางเอก เพื่อนนางเอก น้องนางเอก ใช้ชีวิตเป็นนักแสดงอยู่หลายปี จึงได้หันมาเป็นนักร้อง ออกอัลบั้มชุด "สาว 16
หลังจากนั้นค่ายเพลงที่ทำอยู่เกิดมีปัญหา ปัทมา จึงได้มาเซ็นสัญญาเป็นศิลปินอยู่กับค่ายโพลิดอร์ ซึ่งเป็นบริษัททำเพลงจากต่างประเทศ และได้ออกอัลบั้มชุดที่ 2 เป็นแนวเพลงไทยที่มีท่วงทำนองเพลงจีน ชื่ออัลบั้ม "ไม่เป็นไร ซึ่งประสบความสำเร็จมากพอสมควร ได้ออกแสดงโชว์ทั้งในประเทศ และ ต่างประเทศ
ในช่วงเป็นนักร้องได้ห่างหายจากการเป็นนักแสดง จนก่อนออกอัลบั้มชุด 2 ได้มีผลงานแสดงอีกครั้ง โดยแสดงใน งานละครทีวี ละครเรื่องแรกที่ ปัทมา เล่นคือเรื่อง "หมูแดง" ออกอากาศทางช่อง 3 ซึ่งทำให้รู้จักอย่างกว้างขวางขึ้น จนได้มาแสดงละครเรื่อง "ขมิ้นกับปูน" ทางช่อง 7 ละครโด่งดังมากในยุคนั้น
ส่วนด้านงานเพลงร้องเพลงคู่กับ เต้ย- เป็นหนึ่ง ชื่อชุด "คู่เท่ห์ เป็นอัลบั้มที่นำเพลงเก่ามาร้องเป็นเพลงคู่ หลังจากนั้นได้แสดงละครราว 50-60 เรื่อง
ด้านชีวิตส่วนตัว ได้แต่งงานกับนักธุรกิจ และมีลูกสาว 1 คนชื่อ ภัทราภรณ์ ปานทอง (พลอย) แต่มีปัญหาและไม่ได้อยู่ด้วยกัน จนคบหากับเอ๋ กษมา นิสสัยพันธุ์ อยู่ด้วยกันจนถึงปัจจุบัน เธอยังมีธุรกิจเล็กๆ ที่ทำกับครอบครัว คือการเปิดสำนักพิมพ์ ทำพ็อกเกตบุ๊ก ผลิตนิยาย
"ชุด THE FRESH COLD (พ.ศ. 2526)
"ชุด ไม่เป็นไร
ร้องเพลงคู่ ชุด ทับทิมสยาม 1 กับค่าย :โพลิดอร์ คือเพลง "อย่าหนี"
โดยร้องคู่กับ คุณธีระ ดีราชย์
อัลบั้มนี้ จัดทำเพื่อ เชิดชูเกียรติของท่าน:สุนทรภู่ ซึ่งมีผลงานเพลงของหลากหลายศิลปินด้วยกัน
"คู่เท่ห์
"อมตะเพลงคู่ ชุด 1
14 นักร้องวัยรุ่น :โพลีดอร์
":รวมเพลง ชุดพระอภัยมณี (2529)
ปี พ.ศ. 2529 ในวาระครบรอบ 200 ปีชาตกาล ท่าน:สุนทรภู่ ได้รับยกย่องจาก :องค์การยูเนสโก ให้เป็นบุคคลสำคัญของโลกด้านงานวรรณกรรม สำนักเอกลักษณ์ของชาติ กระทรวงศึกษาธิการ และ ไชโย ภาพยนตร์ ได้ร่วมกันผลิตผลงานเพลงเพื่อเชิดชูวรรณกรรมสุนทรภู่ :เรื่องพระอภัยมณี โดยเชิญนักร้องที่มีชื่อเสียงและผลงานดีเด่นมาร่วมขับร้อง ดังต่อไปนี้
ผู้ประพันธ์เพลง ได้แก่ : ดนัย วิไลพรรณ : วิมล จงวิไล : สกนธ์ มิตรานนท์
ควบคุมการผลิต - ดนัย วิไลพรรณ
บันทึกเสียง - มนตรี โรจนถาวร / ไพบูลย์ สตูดิโอ